sarvārambhā hi tuṣṭyarthāḥ sā vittair api durlabhā |
bhokṣye tuṣṭisukhaṃ tasmāt paraśramakṛtair guṇaiḥ || 5.77 ||

idānīṃ tasyādibuddhasya hṛdaye prajñācakraṃ vicintayet || kiṃviśiṣṭam ity āha pratītyasamutpādārthasūcakaṃ | tathā cāha |

	āraiḥ saṃdhāryate nābhir nābhau cārāḥ pratiṣṭhitāḥ |
	pratītyotpādayogāc ca cakram etat pravartate || iti ||

akāreṇa pariniṣpannaṃ ṣaḍvarṇopetaṃ sāraṣaṭkaṃ caturmekhalāsaṃ yuktaṃ suvibhaktanābhi || tasya nābhimadhye akāraṃ vicintya | bhagavato jñānasattvasya mūlamantrādayo mantrāś catasṛṣu mekhalāsu sitavarṇā eva bhāvanīyās || tatra prathamamekhalāyām oṃ sarvadharmābhāvasvabhāvaviśuddhavajra a ā aṃ aḥ || tasyaiva dvitīyamekhalāyāṃ dvādaśatathāgatabhūmyabhidhāyakān dvādaśasvarān cintayet || tataḥ prathamāram ārabhya yathāvat mantraṣaṭkavinyāsaṃ kulavarṇakrameṇa kuryāt || tad yathā | prathame | oṃ vajratīkṣṇāya namaḥ | dvitīye | oṃ duḥkhacchedāya namaḥ | tṛtīye | oṃ prajñājñānamūrtaye namaḥ | caturthe | oṃ jñānakāyāya namaḥ | pañcame oṃ vāgīśvarāya namaḥ | ṣaṭhe | oṃ arapacanāya namaḥ | cakrasya bahirnemyām bhagavataḥ sarvatathāgatajñānakāyasya mālāmantraṃ nyaset | aḥ āḥ sarvatathāgatahṛdaya hara hara oṃ hūṃ hṛīḥ bhagavan jñānamūrte vāgīśvara mahāvāca sarvadharmagaganāmalasupariśuddhadharmadhātujñānagarbha āḥ || bahir dvitīyāyāṃ mekhalāyāṃ kakārādihakāraparyantān niveśayet || ity ayaṃ cakrasya mantravinyāsaḥ ||


dharmaṃ nirgaurave svasthe na śiroveṣṭhite vadet |
sacchatradaṇḍaśastre ca nāvaguṇṭhitamastake || 5.88 ||

sattvāśayarakṣaṇād apy ātmā rakṣitavya ity āha.

devamanuṣyapūjito hi bhagavato dharmaḥ. tato 'vadhyāyanti devatādayo gauravam akurvato dharmaprakāśanāt. niṣiddhaṃ caitad bhagavateti tadājñātikrame sāpattiko bhavet. na vastrādibaddhaśirasi. sahaśabdena triṣv api saṃbandhaḥ. tathottarīyādinā pihitaśīrṣe. pratyekaṃ svastha iti saṃbandhanīyam. glāne punar anāpattiḥ. upalakṣaṇaṃ caitat. na sthitena suptāya niṣaṇṇāya vā, na niṣaṇṇena suptāya, na cānāsanena niṣaṇṇāya. notpathayāyinā mārgayāyine, nāgragāmine pṛṣṭhagāminā, nāpy alaṃkārayuktāya. ityādayo 'pi draṣṭavyā iti.


atha bhagavān āha |
maṇḍalasya bhaven mānaṃ caikahastaṃ dvihastakam |
trihastaṃ vā catuḥpañca pañcamānaṃ na cādhikam || 2.2 ||

guṇasyeti satsukhasya. cañcalatvād iti jñeyeśv āśusañcārāt.


īrṣyāvajrīṃ sṛjet paścāt sa prajñodgatim āvahet |
codayanti tato devyaḥ svakaṇṭhoditagītibhiḥ || 4.26 ||


pakṣaṃ cāpi tathā vedīhārārdhahārapaṭṭikām |
mūlasūtrabahis tasyās tu ardhenaiva rajobhuvam || 2.5 ||

hārārdhahārapaṭṭikāyāḥ | rajobhuvam iti | maṇḍalapradhānarekhātaḥ pañcarekhābhuvaṃ | hārārdhahārapaṭṭikānantaraṃ ca māṇikyapaṭṭikādibhuvaṃ | vedikāhārārdhahārapaṭṭikāyās tu madhyaṃ yathāśobhaṃ kuryāt ||


mahāmāyādharo vidvān mahāmāyārthasādhakaḥ |
mahāmāyāratirato mahāmāyendrajālikaḥ || 35 ||

tad eva lakṣaṇavyañjanātmani rūpakāye 'nabhisaṃskārāl lakṣaṇaśūnyatā || balavaiśāradyādisvabhāvadharmakāyānabhisaṃskārāt sarvadharmaśūnyatā || pudgaladharmāsamāropaṇād abhāvaśūnyatā || yathoktaśūnyatālakṣaṇāpavādānabhisaṃskaraṇāc ca abhāvasvabhāvaśūnyatā | ataś cāha mahāmāyetyādi |

tatra mahāmāyādharo vidvān iti vajraviśvaḥ | māyeti sarvatathāgatavicitravipulodārapūjānirmāṇaṃ tad dhārayatīti māyādharaḥ | mahāṃś cāsau māyādharaś ceti mahāmāyādharaḥ | ata eva vidvān paṇḍitas tena pūjākarmaṇā puṇyasaṃbhāropārjanāt || mahāmāyārthasādhaka iti vajrarakṣaḥ | māyārtheti nirmāṇārthaḥ | tena kusīdasattvāni sādhayati protsāhayatīti māyārthasādhakaḥ | mahāṃś cāsau mayārthasādhakaś ceti mahāmāyārthasādhakaḥ | mahāmāyāratirata iti vajrayakṣaḥ | māyāyāṃ ratir māyāratiḥ | tathāgatapūjānirmāṇaratir ity arthaḥ | māyāratau rataḥ sakto māyāratirataḥ | mahāṃś cāsau māyāratirataś ca mahāmāyāratirataḥ || mahāmāyendrajālika iti vajramuṣṭiḥ | māyendrajālaṃ nirmāṇasamūhaṃ kāyavākcittavajrāṇām ekībhāvaḥ | tad vettīti māyendrajālikaḥ | mahāṃś cāsau māyendrajālikaś ca mahāmāyendrajālikaḥ || vṛddhyabhāvo 'tra draṣṭavyaḥ saddharmapāṭhāt ||

tataś ca kṛtyānuṣṭhānajñānāśrayavajrakarmādicatuṣṭayātmakaṃ cakṣurādivijñānaparāvṛttyātmani kṛtyānuṣṭhānajñāne sati | uktaviparyāsāpahrāsamukhena samastasugatapūjābhisaṃrakṣaṇavighnopaśamakāyādiśūnyatājñānakāraṇatvāt | ata eva caiṣāṃ vajraviśvādīnāṃ krama iti ||


atha śākyamunir bhagavān sakalaṃ mantrakulaṃ mahat |
mantravidyādharakulaṃ vyavalokya kulatrayaṃ || 23 ||

idānīṃ prativacanāntaraṃ ṣaṭkulāvalokanam adhikṛtyāha | atha śākyamunir bhagavānityādi | tatra sakalaṃ mantrakulaṃ mahad iti grahaṇakavākyam etat sāmānyenopāttaṃ | tad vyavalokya girāṃ pater mañjuśrījñānasattvasya saṃbandhinī yānutpādadharmiṇī gāthā tām imāṃ bhāṣate smeti | vakṣyamāṇakriyāpadena saha saṃbandhaḥ ||

mantravidyādharakulam iti | vidyāṃ dhārayatīti vidyādharaḥ | mantrātmakaś cāsau vidyādharaś ca mantravidyādharaḥ | na dhāraṇyātmakaḥ | tasya kulaṃ mantravidyādharakulaṃ karmakulam ity arthaḥ || kulatrayam iti kāyavākcittasvabhāvatvād vairocanakulaṃ ||


bhagavadgītāyām api—
nāsato vidyate bhāvo nābhāvo vidyate sataḥ |
ubhayor api dṛṣṭo 'nto hy anayos tattvadarśibhiḥ || SeNi 18 ||

catuḥkoṭirahitatā cety āha—nāsata ityādi | subodham ||


adaridraṃ jagat kṛtvā dānapāramitā yadi |
jagaddaridram adyāpi sā kathaṃ pūrvatāyinām || 5.9 ||

syād etat—dānapāramitādiṣu katham iva cittaṃ pradhānam? sā hi sarvasattvānāṃ dāridryāpanayanalakṣaṇety āha.

dāridryaṃ hi nāma sāsravasukhabhogabubhukṣayā cittakārpaṇyam upakaraṇavaikalyaṃ vā. tad apanīya jagato yadi dānapāramitāparipūrir bhavatīty ucyate, tadā sā katham? na kathaṃcid api pūrvatāyināṃ pūrvam abhisaṃbuddhānāṃ bhagavatāṃ yujyate. kutaḥ? jagaddaridram adyāpi, nādyāpi yāvaj jagaddāridyam upaśāmyati.


jñānajñeyāsamārope manyanā tatra nānyathā |
sarvaṃ tathā yathā pūrvaṃ yathā buddhis tathā na hi || SeNi 33 ||

smitaṃ saṃdarśyeti trilokam āpūrayantyā vajrapāṇiṃ girā vācā pratyabhāṣata | kiṃbhūtayā | madhurayā | mādhuryaṃ śrutisukhatvāt brāhmyeti brahmasvaropetatvāt | brahmasvara iti brahmaśabdo mahato mahāguṇasyādhivacanaṃ yathoktaṃ |

	brāhmaṃ puṇyaṃ prasūyate 'nekasāhasraparṣadi ||

iti || sāhasraśabdena trisāhasramahāsāhasro lokadhātur avagantavyaḥ | anekasāhasramayyāṃ parṣadīty arthaḥ || yathā coktaṃ |

	lokadhātuṃ trisāhasramahāsāhasraṃ śabdena spharatīti |
	yathābhyantarāḥ śṛṇvanti tathā bāhyā api ||

iti | tatrābhyāntarā ye 'smiṃs trisāhasramahāsāhasre sthitāḥ | bāhyā iti ye lokadhātvantaritāḥ | tena mahattvād brahma | tasya svaro brahmasvaraḥ ||

atha vā brahmā bhagavān śākyamuniḥ | tasya brahmaṇa iyaṃ brāhmī vāk | tayā brāhmyā ekayaiva girā trilokam āpūrayantyā vyāpnuvantyā vajrapāṇiṃ pratyabhāṣata | tathā coktaṃ |

	ekāpi vāṇi bhavasūdanasya nānābhidhānaiḥ pratideśabhinnaiḥ |
	yathā tathā sarvajanaprabodhahetur bhavaty askhalitā vibhaktā ||

iti ||


prathamaṃ bhāvayen maitrīṃ dvitīye karuṇāṃ vibhāvayet |
tṛtīye bhāvayen muditām upekṣāṃ sarvaśeṣataḥ || 4.3 ||

maitrī sarvasattveṣv ātmasnehabhāvanā | karuṇā sarvasattvānāṃ sarvaduḥkhair dharaṇābhilāṣabhāvanā | muditā sarvasattvānām aiśvaryādiṣu harṣacittabhāvanā | upekṣā viheṭhakāviheṭhakasattveṣu pratighānunayaparahitacittabhāvanā ||


kṛtvā sākṣāt svādhipaṃ sātarūpaṃ
paścāt tyaktvā sātamātraṃ phalaṃ syāt |
śuddhaṃ sākṣāc chakyate naiva kartuṃ
tenākāro bhāvitaḥ svādhipasya || 10 ||

kṛtvetyādi. svādhipaṃ sveṣṭadaivataṃ sākṣāt kṛtvāmukhīkṛtya sātarūpaṃ sukhaikasvabhāvam, paścād devatākāraṃ parityajya, sukhamātraṃ phalaṃ sādhyaṃ vyavasthitaṃ syāt.

nanu yadi sākṣāt kṛtvāpi devatākāras tyaktavyaḥ, tarhi prathamam eva kasmād vibhāvitaḥ? sukhamātram eva dvitīyasādhyavat kiṃ na vibhāvitam? kiṃ vṛthāprayāsenety āha—śuddham ityādi. śuddhaṃ kevalaṃ devatākāravirahitaṃ sukhamātraṃ naiva sākṣāt kartuṃ śakyate, ākārarahitasya sukhasyānupalambhāt. tasmāt tena kāraṇenākāro bhāvitaḥ svādhipasyeti tṛtīyam. ayam arthaḥ—devatākārasaṃvalitam eva sukhaṃ vibhāvya, sākṣātkṛte devatākāraṃ tyaktvā, sukhamātram eva sādhyam uktaguṇam.


kṛtvā sākṣāt svādhipaṃ sātarūpaṃ
tyaktvopekṣājñānamātraṃ phalaṃ syāt |
āsaṃsārasthāyi sattvārthakāri
cintāratnaprakhyam ekāntaśāntam || 12 ||

atiguptatvāt | nanu tadā tvayā katham śrutam iti ced āha ||
athetyādi | ayam arthaḥ | tena vihāreṇa yadā caturānandasukham anubhūya tadanantaraṃ sarvapuruṣeṣu mahākaruṇām āmukhīkṛtyāt | evaṃ kṛṣṇācalasamādhiṃ samāpadyedaṃ vakṣyamāṇam udājahāra udāhṛtavān | tadā śrutam ity arthaḥ | saṅgītikārasya mama vajrapāṇeḥ śrotrendriyarūpatvād bhagavadbhagavatīdeha eva sthitvā mayā śrutam iti bhāvaḥ ||
kim udāhṛtavān | bhāvābhāvetyādi | bhāva ānandaparamānandavikalpaḥ | abhāvo viramānandavikalpaḥ | tābhyāṃ vinirmuktas tyaktaḥ | catvāra ānandās tatra prajñopāyābhyām anyonyānurāgalakṣaṇam āliṅganacumbanastanamardananakhadānādinā yantrārūḍhabandhena vajrapadmasaṃyogaṃ yāvad ānandaḥ | etena kiṃcit sukham utpadyate | tataḥ padmāntargatavajracālanena yāvan maṇimūlaṃ bodhicittam āyāti tāvat paramānandaḥ | etena tadadhikaṃ sukham utpadyate | maṇimūlād yāvat padmodarāntargatam aśeṣaṃ na bhavati tāvat sahajānandaḥ | etena grāhyagrāhakagrahaṇābhimānarahitaṃ paramaṃ sukham utpadyate | ataḥ paraṃ yāvan niśceṣṭībhūya sukhaṃ bhuktaṃ mayeti vikalpayati tāvad viramānandaḥ | virameṇa trividhasukhavisargeṇa ānando harṣo yatra sa tathā | etena sukhānubhavasmaraṇarūpaṃ sukham utpadyate | tair ekam ānandādivikalparahitaṃ sukhajñānamātraṃ tena tatpara āsakta ity arthaḥ ||
niḥśabdo niṣedhe prapañca ādhārādheyacakrabhāvanārūpaḥ tena svasya rūpaṃ yasya sa tathā | saṃkalpaḥ svarganarakādihetukarmasukhaduḥkhādiphalavikalpaḥ ||


mahādānapatiḥ śreṣṭho mahāśīladharo 'graṇīḥ |
mahākṣāntidharo dhīro mahāvīryaparākramaḥ || 36 ||

evaṃ mātsaryadauḥśīlyākṣāntikausīdyapratipakṣatayā tad eva dānaśīlakṣāntivīryapāramitātmakam iti | ata āha mahādānetyādi ||

tatra mahādānapatiḥ śreṣṭha iti vajralāsyā | pūjānugrahakāmyayā dīyata iti dānaṃ | tasya dānasya patir dānapatiḥ | mahāṃś cāsau dānapatiś ca mahādānapatiḥ | āmiṣābhayadharmābhiṣekātmakacaturdānotsṛjanatayā śreṣṭhaḥ sarvalokotkṛṣṭatvāt || mahāśīladharo 'graṇīr iti vajramālā | kāyavākcittānāṃ samādhānāc chīlaṃ | śīla samādhāv iti dhātvarthatvāt | daśākuśalaviratilakṣaṇaṃ prātimokṣasvabhāvaṃ ca | tad dhārayatīti śīladharaḥ | mahāṃś cāsau śīladharaś ca mahāśīladharaḥ | ata evāgraṇīḥ purahsara ity arthah || mahākṣāntidharo dhīra iti vajragītā | kṣamaṇaṃ kṣāntis titikṣā tāṃ dhārayatīti kṣāntidharaḥ | mahaṃś cāsau kṣāntidharaś ca mahākṣāntidharaḥ | tataś ca dhīraḥ | mahatsv api duḥkheṣu dhairyāvalambanatvāt || mahāvīryaparākrama iti vajranṛtyā | vīryaṃ kuśala utsāhaḥ | pāpādau tūtsāhaḥ kusīdatvāt kausīdyam eva na vīryaṃ | tasya parākramaḥ sarvalaukikalokottarakuśalamūlaparipūraṇāt |

ataś ca guhyapūjācatuṣṭayātmakaṃ yathākramam ādarśādijñānaniṣpattau svavimokṣamukhaviśuddhibalenānābhogābhirativiśeṣotpādakatvāt ||


tarhi pratīyamānā bhāvāḥ kathaṃ jñeyāḥ | ata āha—jñānetyādi | tatra hi jñānajñeyasamāropaśūnye tattvātmake jagati manyatā savikalpanirvikalpābhyāṃ nānyathā | kathaṃ tarhi | yathā pūrvaṃ tattvājñāne tathaiva tattvajñāne 'pi sarvam | tad uktam—

	nāpaneyam ataḥ kiñcit prakṣeptavyaṃ na kiñcana |
	draṣtavyaṃ bhūtato bhūtaṃ bhūtadarśī vimucyate ||

iti | tathānyatrāpy uktam—

	bhavasyaiva parijñānaṃ nirvāṇam iti kathyate |

iti | yadvā sarvaṃ tathā yathā pūrvam iti yathānavabodhē sahajarūpaṃ tathatārūpaṃ sarvaṃ jagat tathā bodhe 'pi jñeyam | tad uktam—

	yathā pūrvaṃ tathā paścāt tathatāṃ buddhavān asi ||

iti | anyatra ca—"sahajagatikā hi sarvadharmāḥ. te tāṃ gatiṃ na vyativartante" iti | tathā—

	anutpāde 'pi buddhānāṃ tathaiva dharmatā sthitā |

ityādivistaraḥ | param ayaṃ viśeṣaḥ | yathā pūrvaṃ grāhyagrāhakādyadhyavasāyinī buddhis tathaiva paraṃ nāsti | tad uktam—

	amī dharmās tu nirvāṇaṃ mohāt saṃsārarūpiṇaḥ |

iti | mohaś cātra grāhyagrāhakādyadhyavasāyaḥ | tathānyatrāpy uktam—

	saraha bhaṇaī
	ṇibbiappo jaïso taïso
	jaïso bujjhaï hoï ṇa taïso

iti ||


ity ekallavīrākhye śrīcaṇḍamahāroṣaṇatantre tantrāvatāraṇapaṭalaḥ prathamaḥ || 1.20 ||

pataṃ prabandhaṃ jayadevakaviḥ karoti | kiṃbhūtaṃ prabandham | śrīvāsudevaratikelikathāsametam | śrīḥ lakṣmī rādhārūpiṇī | vasudevasyāpatyaṃ vāsudevaḥ kṛṣṇaḥ kaṃsadaityavināśāya ādyaḥ ajanmā mānavāvatāre manujarūpī | ratiśca prītiḥ | keliḥ krīḍā ca anubhūta karma ālaye śrīśca vāsudevaśca tayoḥ ratikelikathāstābhiḥ sametaṃ saṃyuktam | kathaṃbhūto jayadevakaviḥ | padmāvatīcaraṇacāraṇacakravartī | padmāvatī lakṣmīḥ tasyāḥ caraṇau | tayoścāraṇaṃ śuśrūṣārādhanaṃ tatra cakravartī sevakādhirājaḥ | athavā padmāvatī tasya brāhmaṇī tasyāḥ nṛtyakalācakravartī | punaḥ kiṃbhūtaḥ | vāgdevatācaritacitritacitrasadmā | vāk cāsau devatā ceti | tasyāścaritaṃ tena citritaṃ vicitrīkṛtaṃ cittameva sadma gṛhaṃ yasya sa tathā | anena lakṣmī sarasvatyorjayadevo niṣṇātaḥ śṛṅgārī ca sūcitaḥ |


mārgādau bhayabodhārthaṃ muhuḥ paśyec caturdiśam |
diśo viśramya vīkṣeta parāvṛtyeva pṛṣṭhataḥ || 5.37 ||

mārge 'pi tathādṛṣṭer gacchata upaghātaparihārārtham āha.

bhayahetucaurādipratipattyarthaṃ caturdiśam iti krameṇa. anyathātmabhāvasya rakṣā kṛtā na syāt. sarvadigvyavalokanaṃ tu kriyamāṇam auddhatyopaghātaparihārārthaṃ sthitvā kartavyam. pṛṣṭhato vyavalokanaṃ parāvṛtya paścān mukhībhūya.


nāsti bhāvako na bhāvo 'sti mantraṃ nāsti na devatā |
tiṣṭhetau mantradevau ca niṣprapañcasvabhāvataḥ || 11 ||

gaganetyādi. gaganasamaṃ māyopamaṃ vicārāsahaṃ śarīraṃ yasya. lakṣaṇair dvātriṃśadbhir aśītibhiś cānuvyañjanair maṇḍitāny aṅgāni yasya. nirupamaiḥ sthaulyanairantaryāsaṃsārapravāhitvanirāsravatvādibhir upamābhāvād upamātikrāntaiḥ sukhaiḥ pūrṇaṃ romāgraparyantaṃ saṃpūrṇam. svābhayā ca tathābhūtayā saṃgataṃ samāliṅgitam. sphuradbhir anantanirmitair munīndrais tathābhūtair eva sarvasattvārthakāri. ucchedeneti nirodhena śūnyaṃ tucchaṃ riktam.

etad uktaṃ bhavati—gaganamāyāmarīcigandharvanagarodakacandrapratibimbasvapnopamam ekānekabhāvābhāvagrāhyagrāhakasvabhāvarahitam anādyantam aśeṣavastusaṃdohasvabhāvam anābhāsaṃ nirañjanaṃ sarvopamātikrāntaṃ paramasūkṣmātigambhīraprajñārūpatayā dharmakāyasvabhāvam, dvātriṃśallakṣaṇavibhūṣitaśarīram aśītyanuvyañjanavirājitagātraṃ paramaśṛṅgārayauvanādyupetaṃ svābhāṅganāliṅgitāṅgaṃ rūpavajrāditārāparyantadevīgaṇair anantaprabhedānimittaratisvarūpaparamānandopabhogadvāreṇa pratibimbavat sambhujyamānaṃ karuṇāsaṃvalitodārarūpatayā sambhogakāyarūpam, nānādhimuktivineyajanaparipācanārtham anekavidhaprātihāryadvāreṇa nirmitānantakulāntarbhūtasaṃbuddhabodhisattvaspharaṇasaṃhārakāritvena nirmāṇakāyātmakam, śūnyatākaruṇābhinnabodhicittasvabhāvāmalaprajñopāyasamādhisambhūtasatsukhāpūrṇam āsaṃsārasthitidharmaṃ apratiṣṭhitanirvāṇarūpaṃ nirmalanivātaniścalapradīpaśikhāprabandhanityatayā nirodhaśūnyaṃ caturthaṃ sādhyam.


satsukhatvena tattvaṃ ca vibuddho bodhanād rateḥ |
dehe sambhavatīty asmād devateti nigadyate || 14 ||

satsukhatvenety anāsravadhruvottamasukhatvena. bodhanād rater iti tasyaiva niruttarasya sukhasya vedanād yo hi taṃ na vedayate, nidrāṇa evāsau. brahmāditvaṃ yad uddiṣṭaṃ tad iyatā nirdiṣṭam—deha ityādinā. anyad apy āha sa eva devatā dehasambhavād ity arthaḥ. pūrvapade halopaḥ, uttarapade sambhalopaḥ. svārthe talā deva eva devatā. dehasambhavatvena sulabhatvam asya sūcayati.


māṃ na jānanti yā nāryaḥ sarvastrīdehasaṃsthitām |
tāsām ahaṃ hitārthāya pañcākāreṇa saṃsthitā ||1.5||

puṭam ekam iti maṇḍalamadhye vartulaṃ caturasrarekhāto rajobhūmipramāṇabhūmivyavahitaṃ kuryāt | vyavṛ + + + iti tanmadhyāpekṣayā | viśvapadmam iti | dalam ālohitaṃ dikṣu pītaṃ śyāmaṃ ca śādvala | nīlam agnyādike yasya tad viśvābjasaṃjñakam ||


tasmādabhāvavaktṛsthau dharmādharmau na śaktuyāt |
codanā cet samuddhartuṃ grastau tenaiva paśyatām || 8 ||

sā rādhā nayananalinaṃ locanakamalaṃ diśi diśi kirati kṣipati | kimbhūtam | sajalakaṇajālam | saha jalakaṇajālena vartata iti sa tathā | nanu punaḥ kimbhūtam | vigalitaṃ nālaṃ yasya sa tathā | nanu pratidiśaṃ rudatī mṛgayatītyarthaḥ | anena kimuktam | bhavato lābhāya kajjalābhāvānnayanakamalasajalakusumairdigdevatāmarcayati | ayamāśayaḥ |


prajñājñānād uttaraṃ bodhicittā-
svādaṃ turyaṃ sekam āhāvaraṃ tat |
yasmāt sarvo bhāvanāsu prayāso
vyarthaḥ prāptas tatphalasya prasiddheḥ || 15 ||

idānīṃ vicitrasusthāpanārtham āha—vicitram ityādi | sadguror ityādinā

	vicitraṃ vividhaṃ khyātam āliṅganacumbanādikam ||

ity uddeśāt | atra hy ādigrahaṇād gṛṣṭiparyantaṃ vicitraṃ vivakṣitam |

nanu ghṛṣṭiparyantam iti katham gamyate |

	bāhubhyāṃ ca samāliṅgya prajñāṃ vai ṣoḍaśābdikām |
	ghaṇṭhāvajrasamāyogād ācāryasecanaṃ matam ||

iti nirdeśāt | atra ghaṇṭhāvajrasamāyogaḥ padmavajrasparśo vivakṣitaḥ |

nanv ayam ācāryasekaḥ | ādāv ācāryaś ca vicitram iti kuto jñeyaḥ |

	ānandādyāḥ kramaśo jñeyāś catuḥsecanasaṅkhyayā ||

iti pratinirdeśāt | atrānandādyāś catvāraḥ—

	ācārya guhya prajñā ca caturthaṃ tat punas tathā |

iti yathāsaṅkhyaṃ jñeyāḥ | ānandaś ca vicitra eva kṣaṇa iti ghṛṣṭiparyantaṃ vicitram |

	vipākaṃ tadviparyāsaṃ sukhaṃ jñānasya bhuñjanam ||

ity uddeśān maṇyagraṃ yāvat paramaḥ sukharūpatvāt paramasya |

nanv etat katham |

	paramānande tu samprāpte nānātvavarjite kṣaṇe |
	śāstā brūyān mahāsattva dhāraṇīyaṃ mahat sukham ||

iti nirdeśāt | atraiva nānātvavarjite kṣana ityādy arthasadbhāvād iti sarvasustham | maṇyantargatam ityādi ca gatārtham |

yadi ghṛṣṭiparyantam ānandaḥ sa cācāryo maṇeḥ puraḥ paramaḥ sa ca guhyas tarhi—

	hasitaśuddhyā tv ācārya īkṣaṇe guhyakas tathā |
	prajñā pāṇyavāpatau tu tat punar dvandvatantrake ||

iti katham | bāhyotpattyā tan neyam | tarhy udakābhiṣekādīnām ācāryatoktā yā sā katham | sāpi bāhyotpattyā jñeyā | tathāgatāśvāsānande cācāryatā gambhīrotpattyā vajradharāśvāsānadne cotpannena | caturmudrāpakṣe ca pariniṣpannenācāryatvena karmudrā boddhavyā ||


tatreyaṃ triśaraṇagāthā |
buddhaṃ gacchāmi śaraṇaṃ yāvad ābodhimaṇḍataḥ |
dharmaṃ gacchāmi śaraṇaṃ saṃghaṃ cāvetyaśraddhayā || 3.4 ||


kāliyaviṣadharagañjana janarañjana e
yadukulanalinadineśa jaya jaya deva hare ||

kiṃbhūta | kāliyaviṣadharagañjana | kāliyaścāsau viṣadharaśca vyālaḥ | taṃ gañjayatīti tasya saṃbodhanam | punaḥ kiṃbhūta | janarañjana | janaṃ svabhaktaṃ rañjayatīti tasya saṃbodhane | punaḥ kiṃbhūta | yadukulanalanadineśa yadūnāṃ kulaṃ vaṃśaḥ tadeva nalinaṃ tasya dineśaḥ savitā prakāśakaḥ |


māṃ na jānanti ye mūḍhāḥ sarvapumvapuṣi sthitam |
teṣām ahaṃ hitārthāya pañcākāreṇa saṃsthitaḥ ||1.3||

kāpi prauḍhagopī adhikaṃ yathā syāttathā dhyāyati | kim | madhusūdanavadanasarojam | madhudaityaṃ sūditavān marditavāniti madhusūdanaḥ tasya vadanameva sarojaṃ mukhakamalam | kiṃviśiṣṭam | vilāsavilolavilocanakhelanajanitamanojam | vilāsena līlayā vilole ca te vilocane nayane ca tābhyāṃ kṛtvā khelanaṃ tathā saha krīḍā tasmājjanito manojaḥ kandarpo yena sa tathā tat |


evaṃ vaśīkṛtasvātmā nityaṃ smitamukho bhavet |
tyajed bhṛkuṭisaṅkocaṃ pūrvābhāṣī jagatsuhṛt || 5.71 ||

punaḥ kimbhūtayā | alasanimīlitalocanayā | alasaṃ yathā syāt tathā nimīlite locane yayā sā tathā tayā | punaḥ kimbhūtam | pulakāvalilalitakapolam | pulakānāṃ āvaliḥ paṅktiḥ tayā lalitau manojñau kapolau yasya tam | vīthyālirāvaliḥ paṅktiḥ śreṇī rekhāstu rājayaḥ ityamaraḥ | punaḥ kimbhūtayā | śramajalasakalakalevarayā | śramajalaṃ svedaḥ sa eva sakale kalevare sarvāṅge yasyāḥ sā tathā tayā | kathambhūtaṃ tam | atilolaṃ cañcalaṃ taralam | kasmāt | varamadanamadāt | madanena varaḥ śreṣṭhaḥ madanamadaśceti | tasmāt |


kiyato mārayiṣyāmi durjanān gaganopamān |
mārite krodhacitte tu māritāḥ sarvaśatravaḥ || 5.12 ||

kṣāntipāramitāpi na cittād bhinnety āha.

parāpakārādisaṃbhave 'pi cittasyākopanatā kṣāntiḥ. anyathā yadi sarvaśatrūṇāṃ tadvinipātanena vairaniryātanaṃ kṛtavataḥ kenacid vairābhāvād upaśāntavairasya na kaścid apakārī syād iti marṣaṇaṃ kṣāntiḥ, tadā etad aśakyānuṣṭhānam. śatravo hi gaganasamatvād aparyantāḥ. teṣāṃ māraṇam aśakyam. tasmāt krodhādinivṛtticittam eva teṣām upāyena māraṇam iva, tatkṛtāpakārasyāgaṇanāt, janmāntaravairāsaṃbhavāc ca māritaprāyāste.


atha pūjāmantraṃ bhavati |
oṃ kṛṣṇācala puṣpaṃ pratīccha hūṃ phaṭ |
oṃ śvetācala puṣpaṃ pratīccha hūṃ phaṭ |
oṃ pītācala puṣpaṃ pratīccha hūṃ phaṭ |
oṃ raktācala puṣpaṃ pratīccha hūṃ phaṭ |
oṃ śyāmācala puṣpaṃ pratīccha hūṃ phaṭ |
oṃ dveṣavajri puṣpaṃ pratīccha hūṃ phaṭ |
oṃ mohavajri puṣpaṃ pratīccha hūṃ phaṭ |
oṃ piśunavajri puṣpaṃ pratīccha hūṃ phaṭ |
oṃ rāgavajri puṣpaṃ pratīccha hūṃ phaṭ |
oṃ īrṣyāvajri puṣpaṃ pratīccha hūṃ phaṭ || 2.20 ||

oṃ kṛṣṇetyādi | oṃkāro maṅgalārthaḥ | kṛṣṇaḥ kṛṣṇavarṇaviśeṣataḥ | acalo 'calasaṃjñakaḥ | tasya saṃbodhanaṃ | puṣpam ity upalakṣaṇaṃ | dīpādikam api yathā prāpya | pratīccheti gṛhāṇa | hūṃkāro dīpamānavastvāśaktīkaraṇārthaḥ | phaṭkāraḥ tadvastvagrahaṇe nigrahārthaḥ | evaṃ sarvataḥ devānāṃ hūṃkāro dīrghaḥ | devīnāṃ tu hrasvaḥ | dveṣavajraḥ kṛṣṇācalaḥ | tasyeyaṃ prajñā iti sānvayanāmnā sambodhayati | evaṃ mohavajraḥ śvetācalaḥ | piśunavajraḥ pītācalaḥ | rāgavajro raktācalaḥ | īrṣyāvajraḥ śyāmācalaḥ ||


durālokastokastavakanavakāśokalatikāvikāśaḥ kāsāropavanapavano 'pi vyathayati |
api bhrāmyadbhṛṅgīraṇitaramaṇīyā na mukulaprasūtiścūtānāṃ sakhi śikhariṇīyaṃ sukhayati ||

he daivata iṣṭadeva | he vaidyakṛtya vaidyānāṃ kṛtyaṃ kāryaṃ yasmin sa tathā tasya sambodhanam | athavā | daivataṃ devavaidyayoḥ | tasya saṃbodhanam, he dhanvantare he upendra śrīkṛṣṇa vajrādapi dāruṇo 'si | niṣṭhuro 'si | yato vimuktabādhāṃ rādhāṃ na kuruṣe | kimbhūtām | smarāturām | smareṇa kandarpeṇa āturāṃ pīḍitām | kimbhūtām | tvadaṅgasaṅgāmṛtamātrasādhyām | tava aṅgaṃ śarīraṃ tasya saṅgaḥ sa eva amṛtam | tanmātreṇa sādhyāṃ rakṣaṇīyām | vṛttamapi upendravajrā |


kī santu harisa vihohia śunnahi karasi paveśa |
tojju nimantaṇa karia manua cchai lohāśeṣa || rāgavajryāḥ || 4.29 ||

kim iti tvaṃ harṣam | muditāṃ sarvasattvānām aiśvaryādiṣu harṣacittabhāvanāṃ viśeṣeṇa toḍayitvā śunye karoṣi praveśam | kasmān na praveśaḥ kartavya iti ced āha | yasmāt tava nimantraṇam | sarvasattvānām arthe buddho bhaveyam ityādilakṣaṇaṃ kṛtvā manasi tiṣṭhati | lokaḥ sattvalokaḥ | aśeṣaḥ samastaḥ ||


tena jitvā śaṭhamāraṃ prāpya buddhatvam uttamam |
bhaveyaṃ bhavakhinnānāṃ śaraṇaṃ sarvadehinām || 3.9 ||

tathā kācidgopavadhūḥ anugāyati | udañcitapañcamarāgam | udañcitaḥ ūrdhvaṃ gacchan sa cāsau pañcamaḥ pañcamākhyaḥ rāgo yatra tam | kiṃ kṛtvā | sarāgaṃ yathā syāttathā hariṃ śrīkṛṣṇaṃ preyāṃsaṃ parirabhya gāḍhāmāliṅgya | kena kṛtvā | pīnapayodharabhārabhareṇa | pīnau pṛthulau tau ca payodharau ca tāveva bhārau guruvastunī |


maṇimayamakaramanoharakuṇḍalamaṇḍitagaṇḍamudāram |
pītavasanamanugatamunimanujasurāsuravaraparivāram ||

mudrāṇāṃ bodhārthaṃ sveṣṭadevatāprabhāvaṃ darśayann āha—mudrās tāvad ityādi | śabareśasyeti siddhaśrīśabarapādasya | śeṣaṃ subodham ||


atha tattvapaṭalaṃ vyākhyāsyāmaḥ |
svarūpeṇa nāsti rūpaṃ na draṣṭā ca na śabdo nāpi śrotā ca |
na gandho nāpi ghrātā ca na raso nāpi rāsakaḥ |
na sparśo nāpi spraṣṭā ca na cittaṃ nāpi caittikam || 1 ||

evaṃ sarvathānupayogini kāye sāpekṣatāṃ nirasyann āha.

he manaḥ, anātmakam eva ātmatvena svīkṛtya māṃsāsthipuñjaṃ kāyasaṃjñakaṃ kasmāt kāraṇāt tvaṃ rakṣasi? kim evam iti cet, bhavato yadi bhinna evāyaṃ kāyaḥ. tena asyāpacaye tava kim apacīyate?


na sthāsyatīti bhṛtyāya na vastrādi pradīyate |
kāyo yāsyati khāditvā kasmāt tvaṃ kuruṣe vyayam || 5.68 ||

he keśava | dhṛtanaraharirūpa | naraharinṛsiṃhaḥ | dhṛtaṃ narahareḥ rūpaṃ yena sa tathā | tava karakamalavare nakhaṃ tiṣṭhati | kara eva kamalavaraṃ padmaśreṣṭhaṃ tasmin | kiṃbhūtaṃ nakham | adbhutaśṛṅgam | adbhutamāścaryajanakaṃ śṛṅgaṃ agrabhāgo yasya tat | adṛṣṭapūrvamityarthaḥ | punaḥ kiṃbhūtam | dalitahiraṇyakaśiputanubhṛṅgam | hiraṇyakaśipostanuḥ śarīraṃ saiva śyāmatvād bhṛṅgaḥ | dalito vidārito hiraṇyakaśipostanubhṛṅgo yena sa tathā tat |


jalpanaṃ japam ākhyātam ālikālyoḥ prajalpanāt |
maṇḍalaṃ pādalekhaḥ syān malanān maṇḍalam ucyate || 19 ||

jalpanaṃ japam iti hevajrāhaṅkāriṇo hṛnmantrodbhavaḥ. sa eva jalpo japa iti saṃkṣepaḥ. pādalekhaḥ pādapratibimbaṃ rajaḥpaṅkajalādibhis tanmaṇḍalalikhanam iti mahān saṃkṣepaḥ. malanād iti hevajreṇākramaṇād dhevajradhāraṇād vā. mala iti dhātur akāraḥ pratyayo 'ṇḍāgamaś ceti bhāvaḥ.


kuto vā gṛhṇate doṣaṃ sūrayo madvidhoktiṣu |
neṣyate yaḥ parastho 'pi sa svayaṃ gṛhyate katham || 1.5 ||

idānīṃ durjanān prati sadaṇḍam āha kuto veti | ye vayaṃ parasthān api doṣān na mṛṣyāmaḥ te kathaṃ svagrantheṣu doṣānupādadīmahi | na cāsmābhir anupāttān doṣān sūrayo grahītum arhantīti ||


evam anviṣya yatnena na dṛṣṭaṃ sāram atra te |
adhunā vada kasmāt tvaṃ kāyam adyāpi rakṣasi || 5.64 ||

ahaṃ caināṃ dhārayiṣyāmy ā niryāṇād nirvāṇaṃ yāvat | kiṃbhūto dṛḍhāśayaḥ | ḍṛḍho 'vicala āśayo 'bhiprāyo yasyāsau dṛḍhāśaya iti || anetaitad uktaṃ bhavati | tryadhvavartibhis tathāgatair yā bhāṣitā sā nāmasaṃgītiḥ | ato 'sya dharmaparyāyasyākāśatulyatāṃ saṃdarśayati | tathā coktaṃ |

utpādād vā tathāgatānām anutpādād vā tathāgatānāṃ sthitaivaiṣā dharmāṇāṃ dharmateti pradarśitaṃ bhavatīti ||

yathā bhavāmy ahaṃ ityādi | he nātha yathā sarvasaṃbuddhaguhyadhṛg bhavāmy ahaṃ tathā prakāśayatv iti pūrveṇa saṃbandhaḥ | dhṛg ity ayaṃ śuddhapāṭhaḥ ||


puṭam ekaṃ ca kartavyaṃ cakravat parimaṇḍalam |
tasya pūrvādike viśvapadmam aṣṭau samālikhet || 2.8 ||

adṛṣtamaṇḍalasyeti | yogayoginītantroktakrameṇābhiṣiktasya | anyamaṇḍalaṃ kriyātantoktamaṇḍalaṃ | tatra praviṣṭasyābhiṣiktasya pakṣāntaram āha ||


citraṃ tato vipākaḥ syāt tṛtīye tu vilakṣaṇam |
vimardaś ca tato jñeyo haṭhayoganirākṛteḥ || SeNi 2 ||

sā rādhikā sadāhaṃ yathā bhavati tathā śvasitaṃ pavanaṃ vahati | śvasitameva pavanastam | kamiva | madanadahanamiva | kāmāgnimiva | kimbhūtam | anupamapariṇāhaṃ na vidyate upamā dṛṣṭānto yasya sa tathā anupamaḥ pariṇāho viśālatā yasya sa tathā |


iyaṃ te dhāraṇī ramyā sevyā buddhaiḥ prakāśitā |
atikrāmati yo mūḍhaḥ siddhis tasya na cottamā || 3.23 ||

dhāriṇīti paramasukhadhāraṇāt | prakāśitety ajñātā | atikrāmatīti bhagavato 'nujñānaṃ laṃghayati | siddhir iti mahāsukhasiddhiḥ | uttameti samyak saṃbodhirūpatvāt ||


nacaitāni parityajya pṛthag loke pramāṇatā |
saṃsāramocakādeśca hiṃsā puṇyatvasammatā || 5 ||
na paścāt puṇyamicchanti kecidevaṃ vigānataḥ |
mlecchāryāṇāṃ prasiddhatvaṃ na dharmasyopapadyate || 6 ||

tataḥ sumerumūrdhni śubhratrikoṇadharmodayamaṇḍalamadhye pītavarṇabhruṃkāraṃ dhyātvā tatpariṇatamaṇḍalāgāraṃ bhāvayet ||


tato hi deśayet tantraṃ triṣu lokeṣu durlabham |
aśrutaṃ deśayed yo 'pi so 'pi gacchaty adhogatim || 1.16 ||

triṣu kāmarūpyārūpyadhātuṣu | durlabhaṃ dīpankarānantaraṃ vipaśyādibhir buddhair adeśitatvāt | aśrutam iti gurunirapekṣārthāvagateḥ | nanu yady evaṃ syāt ko doṣaḥ | buddhājñālaṅghanam eva | atha pratirūpo gurur na prāpyate | arthāvagatiś ca bhavati | tadāvaśyaṃ buddhabodhisattvādipratimāyā agrataḥ pūjāṃ kṛtvā yāvat parisamāptaṃ tāvad uddeśayet | etad api bhagavatā anujñātam | etat tvayābhāvād aśrutaṃ bhavati | adhogatiṃ narakagatim ||


tasmāc ca maṇḍalaṃ cāru vartayen mantravidvratī |
praveśya tatra vai śiṣyān pūrvam eva parīkṣitān || 1.15 ||

tathāpi nātrābhiniveśaḥ kārya ity āha.

ācchidyeti balāt. bhavato gṛhītvā niṣkṛpo mṛtyus tava kāyaṃ gṛdhrebhyo dāsyati. tadāpi na kaścit pratikāro bhaviṣyati ity abhiprāyaḥ.


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

tadeva nirdiśati—vairocanetyādi |

sāttviko mūrtivānvajrasattvaḥ | vairocanādirūpeṇa niṣprapañcasvabhāvaṃ tattvamevocyata ityarthaḥ |


kāpi vilāsavilolavilocanakhelanajanitamanojam |
dhyāyati mugdhavadhūradhikaṃ madhusūdanavadanasarojam ||

śrīvajramaṇḍālaṃkāratantre dvādaśatathāgatabhūmayaḥ paṭhyante ||

	samantaprabhā mahābhūmiḥ sūryamaṇḍalavac ca sā |
	amṛtaprabhā dvitīyā tu candravat suprabhāsvarā ||
	gaganaprabhā tṛtīyā tu gaganabhūmipratiṣṭhitā |
	vajraprabhā tu yā bhūmiś caturthī sā manoramā ||
	dṛḍhādhyāśayayogena vajreti parikalpyate |
	pañcamī ratnaprabhā nāma abhiṣeke pratiṣṭhitā ||
	ṣaṣṭhī padmaprabhā nāma padmavat suvirājate |
	svabhāvaśuddhadharmatvāt nirmalā niṣparigrahā ||
	saptamī karmaprabhā nāma buddhakarmakarī smṛtā |
	aṣṭamy anupamā nāma upamā tatra na vidyate ||
	navamī nirupamā nāma sarvopamāprativedhataḥ |
	daśamī prajñāprabhā nāma buddhabhūmīr anuttarā ||
	ekādaśī sarvajñatā mahābhūmiḥ prabhāsvarā |
	dvādaśī pratyātmavedyā tu yogijñānaprapūrikā || iti ||

etā dvādaśatathāgatbhūmayo 'kārādidvādaśasvaraiḥ pariniṣpannā veditavyāḥ ||

buddhānāṃ tryadhvavartinām ity atītānāgatapratyutpannānāṃ buddhānām | hṛdi sthito 'ham iti sarvatathāgatahṛdayavihāritvāt | jñānamūrtir iti jñānakāyasvabhāvatvāt | buddha iti yathāvasthitapadārthāvabodhāt ||


gaganasamaśarīraṃ lakṣaṇair bhūṣitāṅgaṃ
nirupamasukhapūrṇaṃ svābhayā saṃgataṃ ca |
sphuradamitamunīndraiḥ sarvasattvārthakāri
pravadati punar anyaḥ sādhyam ucchedaśūnyam || 11 ||

athetyādi | maṇḍalavyatirekeṇābhiṣekasyāsadbhāvāt tantraśravaṇādhikāro na syād ity abhiprāyaḥ | pañcamānam ity ekasyāpi pañcaprakāraṃ maṇḍalaṃ na tu pañcānāṃ yathā kramaṃ ||


alasanimīlitalocanayā pulakāvalilalitakapolam |
śramajalasakalakalevarayā varamadanamadādatilolam ||

punaḥ kimbhūtayā | alasanimīlitalocanayā | alasaṃ yathā syāt tathā nimīlite locane yayā sā tathā tayā | punaḥ kimbhūtam | pulakāvalilalitakapolam | pulakānāṃ āvaliḥ paṅktiḥ tayā lalitau manojñau kapolau yasya tam | vīthyālirāvaliḥ paṅktiḥ śreṇī rekhāstu rājayaḥ ityamaraḥ | punaḥ kimbhūtayā | śramajalasakalakalevarayā | śramajalaṃ svedaḥ sa eva sakale kalevare sarvāṅge yasyāḥ sā tathā tayā | kathambhūtaṃ tam | atilolaṃ cañcalaṃ taralam | kasmāt | varamadanamadāt | madanena varaḥ śreṣṭhaḥ madanamadaśceti | tasmāt |


jayanti bhaktipīyūṣarasāsavavaronmadāḥ |
advitīyā api sadā tvaddvitīyā api prabho || 5 ||

jayanti bhakti iti | bhaktipīyūṣarasa evāsavavaraḥ - utkṛṣṭaṃ pānaṃ, tena udgataharṣā ye te jayanti — sarvotkarṣeṇa vartante | kīdṛśāḥ | advitīyāḥ — addvitīyā asādhāraṇasvarūpā api tvaddvitīyāḥ — tvam eva dvitīyas tulyarūpo yeṣām | atha ca tvaddvitīyā api - bhaktisamāveśenātyantam abhedāsādhanatvāt tvam eva dvitīyaḥ - prabhutvena pariśīlito yeṣāṃ, tathābhūtā api advitīyāḥ—viśvābhedinaḥ | advitīyāś ca kathaṃ tvaddvitīyāḥ, tvaddvitīyāś ca katham advitīyā iti virodhacchāyā ||


vedāntavādino 'pi—
atīnidriyam avittiś ca jñānaṃ bhāskarasammatam |
vittir ānandamātraṃ ca bhagavadvādisammatam || SeNi 12 ||

tvayīti || kṛṣer halakarmaṇaḥ phalaṃ sasyaṃ tvayi || adhikaraṇavivakṣāyāṃ saptamī || āyattam adhīnam || "adhīno vighna āyattaḥ" ity amaraḥ || iti hetoḥ prītyā snigdhaiḥ | akṛtrimapremārdrair ity arthaḥ | bhrūvikārāṇāṃ bhrūvilāsānām anabhijñaiḥ | pāmaratvād iti śeṣaḥ | janapadavadhūnāṃ pallīyoṣitāṃ locanaiḥ pīyamānaḥ sādaraṃ vīkṣyamāṇaḥ san | mālaṃ mālākhyaṃ kṣetraṃ śailaprāyam unnatasthalam || "mālam unnatabhūtalam" ity utpalamālāyām || sadyas tatkālam eva sīrair halair utkaṣaṇena karṣaṇena surabhi ghrāṇatarpaṇaṃ yathā tathā āruhya || tatrābhivruṣyety arthaḥ || "surabhir ghāṇatarpaṇaḥ" ity amaraḥ || kiñcit paścāl laghugatis tatra nivṛṣṭatvāt kṣipragamanaḥ san "laghu kṣiprataraṃ drutam" ity amaraḥ || bhūyaḥ punar apy uttareṇaivottaramārgeṇaiva vraja gaccha || tṛtīyāvidhāne "prakṛtyādibhya upasaṃkhyānam" iti tṛtīyā || yathā kaścid bahuvallabhaḥ patiḥ kutracit kṣetre kalatre gūḍhaṃ vihṛtya || "kṣetraṃ śarīre kedāre siddhasthānakalatrayoḥ" iti viśvaḥ || dākṣiṇyabhaṅgabhayān nīcamārgeṇa nirgatya punaḥ sarvādhyakṣa iva sañcarati tad vaditi dhvaniḥ ||


triśaraṇaṃ gamanaṃ kuryād yācanādhyeṣaṇām api |
ātmānaṃ ca tato dattvā puṇyaṃ ca pariṇāmayet || 4.6 ||

triśaraṇagamanam buddhadharmasaṃghānām āśrayaṇīyatvena cetobhajanam | yācanā buddhānām aparinirvāṇena saṃsārāvasthanārthaṃ vacanaviśeṣaḥ | adhyeṣaṇā buddhānām anavaratavad dharmadeśanārthaṃ cākṣaviśeṣodīraṇam | ātmaniryātanaṃ sarvabuddhabodhisattvebhya ātmadehaniryātanam | puṇyapariṇāmam | etat kriyākalāpaprasūtasya puṇyasya sarvasattvānāṃ buddhatvāya niryātanam ||


tato guruḥ karṇe kathayet caturānandavibhāgam | tato bahir nirgacched guruḥ | prajñā tu nagnībhūyotkuṭakena guhyaṃ tarjanyā darśayati || 3.24 ||

śrījayadevabhaṇitamidaṃ vitanotu vistārayatu | kim | śrotṝṇāṃ sukham | idamiti kim | atiśayamadhuripunidhuvanaśīlam | vyavāyo grāmyadharmaḥ syānmaithunaṃ nidhuvanaṃ rataṃ ityamaraḥ | nidhuvane śīlaṃ svabhāvaḥ | atiśayena madhuripoḥ kṛṣṇasya nidhuvanaśīlam | kimbhūtam | salīlam saha līlayā vartata iti | punaḥ kimbhūtam | utkaṇṭhitagopavadhūkathitam | utkaṇṭhā āsaktiviśeṣaḥ | sā jātā yasyāṃ sā gopavadhū rādhā tayā kathitam |


japās tapāṃsi sarvāṇi dīrghakālakṛtāny api |
anyacittena mandena vṛthaivety āha sarvavit || 5.16 ||

vīryapāramitā tu kuśalotsāhasvabhāvātivispaṣṭaṃ cittam evety āha.

vacanakāyasahitasyāpi cittasya kuśalapakṣe mandapracārasya na tādṛśaṃ phalamupajāyate, yādṛśaṃ dhyānādiviṣaye paṭupravṛtter ekākino 'pi cittasya phalaṃ brahmabhūyādikam. tasmāt sā cittam eva.


bhagavan jñānakāyasya mahoṣṇīṣasya gīṣpateḥ |
mañjuśrījñānasattvasya jñānamūrteḥ svayaṃbhuvaḥ || 10 ||

atrāśakyatāyām apy upāyena pravṛttau dṛṣṭāntopadarśanena śakyatām āha.

kaṇṭakādyupaghātarakṣaṇārthaṃ pṛthvī chādayitum ucitā. na caitac chakyam, tāvataś carmaṇo 'bhāvāt, bhāve 'pi chādanasyāśakyatvāt. upāyena punaḥ śakyam. upānahaś carmaṇā kevalena sarvā bhūmiś chāditā bhavati.


jalpanaṃ japam ākhyātam ālikālyoḥ prajalpanāt |
maṇḍalaṃ pādalekhaḥ syān malanān maṇḍalam ucyate || 19 ||

idānīṃ yatra yatra sthāne yo yo vādī bhavati tad darśayati—boletyādi | bolagarbhe sākāraṃ tadagrato nirākāram | yadvā tadagrataḥ sākāraṃ tadgarbhe nirākāram | ittham eva ca yan madhyamāvarṇanaṃ tad asmadgurūṇāṃ na darśanam ||


mahādhyānasamādhistho mahāprajñāśarīradhṛk |
mahābalo mahopāyaḥ praṇidhir jñānasāgaraḥ || iti || [37]

tathā hi sa eva vairocanaḥ, prakāśamātratayā prakhyānāt. sa eva akṣobhyaḥ, nirābhāsatvāt. sa eva amoghaḥ, viśvārthakaraṇāt. sa eva ratnaḥ, sarvabuddhadharmāṇāṃ lābhāt. sa eva ārolikaḥ, teṣām ātmani samyak paricchedāt. evaṃ pañcajñānamayatvāt sa eva sāttvikaḥ, vajrasattva ity arthaḥ. brahmetyādi. sa eva brahmādir ucyate.


mahāvidyottamo nātho mahāmantrottamo guruḥ |
mahāyānanayārūḍho mahāyānanayottamaḥ || 41 ||

idānīṃ prativacanāntaraṃ ṣaṭkulāvalokanam adhikṛtyāha | atha śākyamunir bhagavānityādi | tatra sakalaṃ mantrakulaṃ mahad iti grahaṇakavākyam etat sāmānyenopāttaṃ | tad vyavalokya girāṃ pater mañjuśrījñānasattvasya saṃbandhinī yānutpādadharmiṇī gāthā tām imāṃ bhāṣate smeti | vakṣyamāṇakriyāpadena saha saṃbandhaḥ ||

mantravidyādharakulam iti | vidyāṃ dhārayatīti vidyādharaḥ | mantrātmakaś cāsau vidyādharaś ca mantravidyādharaḥ | na dhāraṇyātmakaḥ | tasya kulaṃ mantravidyādharakulaṃ karmakulam ity arthaḥ || kulatrayam iti kāyavākcittasvabhāvatvād vairocanakulaṃ ||


tvayy āyattaṃ kṛṣiphalam iti bhrūvikārānabhijñaiḥ
prītisnigdhair janapadavadhūlocanaiḥ pīyamānaḥ |
sadyaḥsīrotkaṣaṇasurabhi kṣetram āruhya mālaṃ
kiṃcit paścād vaja laghugatir bhūya evottareṇa ||

tathā sā rādhā alolam acañcalaṃ yathā bhavati tathā kapolaṃ na tyajati | kena | paṇitalena | kadā | sāyaṃkāle | kamiva | bālaśaśinamiva | bālaścāsau śaśī ceti | tamiva | samagraṃ mukhaṃ pūrṇacandrānukāri bhavati | karatalapihitatadekadeśatvād bālacandreṇopamīyate |


tadvidvāṃso 'nugṛhṇantu cittaśrotraiḥ prasādibhiḥ |
santaḥ praṇayivākyāni gṛhṇanti hy anasūyavaḥ || 1.3 ||

samprati lokayātrāmādriyamāṇo ye 'tyantaparārthāḥ svopakāram agaṇayanto 'pi paropakārāya yatante santastān pratyāha tad vidvāṃsa iti | asūyavo matsarāḥ tato 'nye 'nasūyava iti ||


bhāgena cāṣṭamenaiva dvāraṃ tasya prakalpayet |
dvāramānena niryūhaṃ tadardhena kapolakam || 2.4 ||

ittham api viharan smṛtimanasikārabahulavihārī bhavatīti kārikādvayena darśayann āha.

sarvadā buddhabodhisattvānāṃ samastavastuviṣayāpratihatajñānacakṣuṣāṃ sarvam eva vastujātaṃ purato 'vasthitam eva. aham api teṣāṃ puro 'vasthita eva, sarvavastuvat.


madhumuranarakavināśana garuḍāsana e |
surakulakelinidāna jaya jaya deva hare || 1.20 ||

apratiṣṭhitanirvāṇam iti nirvāṇo viramānandaḥ na vidyate nirvāṇe pratiṣṭhā yasya tat tathā sahajānandajñānam ity arthaḥ ||


tathā ca devīparipṛcchāśivanirnādatantra—
ratnapuram idaṃ devi kiñjalke jalatāṃ vrajet |
rudro yugme śivaḥ śreṣṭhaḥ śaktiḥ saiva parātparā || Seni 7 ||
lakṣyalakṣaṇanirmuktaṃ vāgudāhāravarjitam |
śivaśaktisamāyogāj jāyate cādbhutaṃ sukham || SeNi 8 ||

etatsvarūpadarśanārtham āha—duḥkhānām ityādi | subodham ||


gambhīraśūnyapratibhāsamātra-
śāntātisūkṣmānabhilāpyaśabdaiḥ |
nirlepanīrūpanirañjanādyair
bhrāntir na kāryāparasādhyasattve || 20 ||

evaṃ cittāyattatāṃ sarvatra niścitya cittadṛḍhatāyām udāharaṇam āha.

asamāhitajanamadhye punar upaghātabhayāt tadgatamanasā yathā vraṇaṃ rakṣati kaścid apramattaḥ, evaṃ tathā śikṣārakṣaṇakāmaḥ akāraṇavairibālajanamadhye saṃvasan tatparaścittaṃ vraṇam iva rakṣet sarvakālam.


smitaṃ saṃdarśya lokānām apāyatrayaśodhanam |
trailokyābhāsakaraṇaṃ caturmārāriśāsanam || 18 ||

kiṃ kṛtvā | smitam ityādi | lokānāṃ sattvānām apāyatrayaśodhanaṃ narakatiryakpretasaṃśodhanaṃ smitaṃ darśayitvā vajrapāṇiṃ pratyabhāṣateti saṃbandhaḥ || tathāgatānāṃ dharmadeśanāyās triliṅgāni | tad yathā | smitaṃ vyavalokitaṃ raśmisaṃcodanaṃ ca | kvacid ekaṃ kvacid dve kvacit trīṇi vā yugapad bhavanti | tad yathā śrīmāyājālatantre dvayaṃ paṭhyate | smitaṃ vyavalokitaṃ ca | kvacit trīṇi yathā pañcaviṃśatisāhasryāṃ prajñāpāramitāyāṃ maitreyavyavalokanaṃ smitaṃ mukhena raśmispharaṇaṃ ceti | kvacid ekaṃ yathātraiva nāmasaṃgītau smitaṃ saṃdarśya lokānām iti || tac ca smitaṃ caturvidhaṃ | aṅgapratyaṅgaspharaṇena romakūpaspharaṇena prakṛtiprabhāvispharaṇena jihvendriyaraśmispharaṇena ca | tad atra jihvāprātihāryaṃ | deśanāyāḥ pūrvaliṅgaṃ || trailokyābhāsakaraṇam ityādinā darśayati bhūr bhuvaḥ svar iti trayāṇāṃ lokānām ābhāsakaraṇaṃ prakāśanakaraṇaṃ smitaṃ darśayitvā vajrapāṇiṃ pratyabhāṣateti saṃbandhaḥ || punar api kiṃviśiṣṭaṃ smitam ity āha caturmārāriśāsanam iti | catvāro mārāḥ skandhakleśamṛtyudevaputrāḥ | ta evārayas teṣāṃ śāsanam anuśāsanaṃ nigrahaḥ ||


avibhāvitasambandho vikalpo 'sau pratītyajaḥ |
tad eṣa eva nirvāṇaṃ mā mṛthāś citta vibhramam || SeNi 35 ||

adhunā vikalpo 'pi nirvāṇam iti darśayati—avibhāvitetyādi | avibhāvitasambandho 'viditasambandho 'sau vikalpaḥ prītyasamutpannaḥ | tat tasmād eṣa eva nirvāṇam iti | ataś citta bhrāntiṃ mā kuru | tad uktam—

	yaḥ pratītyasamutpādaḥ śūnyatā saiva te matā |

iti | śūnyatā ca nirvāṇam iti ||


tāmahaṃ hṛdi saṅgatāmaniśaṃ bhṛśaṃ ramayāmi |
kiṃ vane 'nusarāmi tāmiha kiṃ vṛthā vilapāmi ||

paṭarūpeṇeti | paṭaṃ lekhayet iti bhāvaḥ ||


karmamudrāṃ samāsādya dharmamudrāṃ vibhāvayet |
tasyā ūrdhvaṃ mahāmudrā yasyāḥ samayasambhavaḥ || SeNi 26 ||

aparam api tadabhāve dūṣaṇam āha.

asaṃprajanyam eva saṃprajanyābhāvaḥ kleśasvabhāvaś cauraḥ, kuśaladhanāpaharaṇāt. tena smṛtimoṣānusāriṇā rakṣapālabhūtāyāḥ smṛteḥ pramoṣam abhāvam anusṛtya muṣitā viluptakuśaladhanāḥ santaḥ upacityāpi puṇyāni kuśaladhanānāṃ saṃcayaṃ kṛtvāpi durgatiparāyaṇā bhavanti.


mudrās tāvan na buddhyante catasraś ca catuḥkṣaṇāḥ |
yāvan na śabareśasya spṛśyante pādapāṃsavaḥ || SeNi 40 ||

mudrāṇāṃ bodhārthaṃ sveṣṭadevatāprabhāvaṃ darśayann āha—mudrās tāvad ityādi | śabareśasyeti siddhaśrīśabarapādasya | śeṣaṃ subodham ||


bhavadbhaktimahāvidyā yeṣāmabhyāsamāgatā |
vidyāvidyobhayasyāpi ta ete tattvavedinaḥ || 1.12 ||

bhavadbhakti iti | vidyāvidyobhayasyāpīti vidyāvidyālakṣaṇasyobhayasya | tatra śivamantramaheśvaramantreśvaramantrātmano vidyārūpasya vijñānākalapralayākalasakalatadvedyātsanaśca avidyārūpasyobhayasyāpi tattvaṃ vidanti yeṣāṃ tvadbhaktireva mahāvidyā prakarṣaṃ prāptā | mahatpadena śabdavidyāto 'pi bhakterutkarṣāttattattvavedakatvam |


pāṇḍucchāyopavanavṛtayaḥ ketakaiḥ sūcibhinnair
nīḍārambhair gṛhabalibhujām ākulagrāmacaityāḥ |
tvayy āsanne pariṇataphalaśyāmajambūvanāntāḥ
sampatsyante katipayadinasthāyihaṃsā daśārṇāḥ ||

pāṇḍv iti || he megha, tvayy āsanne sanikṛṣṭe sati daśārṇo nāma janapadāḥ sūcibhinnaiḥ sūciṣu mukulāgreṣu bhinnair vikasitaiḥ || "ketakīmukulāgreṣu sūciḥ syāt" iti śabdārṇave || ketakaiḥ ketakīkusumaiḥ pāṇḍucchāyā haritavarṇā upavanānāṃ vṛtayaḥ kaṇṭakaśākhāvaraṇā yeṣu te tathoktāḥ || "prākāro varaṇaḥ sālaḥ prācīraṃ prāntato vṛtiḥ" ity amaraḥ || tathā gṛhabalibhujāṃ kākādigrāmapakṣiṇāṃ nīḍārambhaiḥ kulāya nirmāṇaiḥ || "kulāyo nīḍam astriyām" ity amaraḥ || cityāyā imāni caityāni rathyāvṛkṣāḥ || "caityam āyatane buddhavandye codeśapādape" iti viśvaḥ || ākulāni saṅkīrṇāni grāmeṣu caityāni yeṣu te tathoktāḥ | tathā pariṇataiḥ pakvaiḥ phalaiḥ śyāmāni yāni jambūvanāni tair antā ramyāḥ || "mṛtāvavasite ramye samāptāvanta iṣyate" iti śabdārṇave || tathā katipayeṣv eva dineṣu sthāyino haṃsā yeṣu te tathoktā evaṃvidhāḥ sampatsyante bhaviṣyanti || "poṭāyuvatistokakatipaya-" ityādinā kavipayaśabdasyottarapadatve 'pi na tacchabdasyottaratvam asty asya śāstrasya prāyikatvāt ||


nacaitāni parityajya pṛthag loke pramāṇatā |
saṃsāramocakādeśca hiṃsā puṇyatvasammatā || 5 ||
na paścāt puṇyamicchanti kecidevaṃ vigānataḥ |
mlecchāryāṇāṃ prasiddhatvaṃ na dharmasyopapadyate || 6 ||

śṛṇu tvam ekāgramanā iti | anenaitad uktaṃ bhavati | mādhomukhacchidrāśucighaṭavat kiṃ tarhi sādhu śṛṇu || bhagavataivam ukte sati vajradharaḥ prāha bhagavan śākyamune evam astv iti | yathoktenaiva krameṇāhaṃ śṛṇuyām iti ||


durālokastokastavakanavakāśokalatikāvikāśaḥ kāsāropavanapavano 'pi vyathayati |
api bhrāmyadbhṛṅgīraṇitaramaṇīyā na mukulaprasūtiścūtānāṃ sakhi śikhariṇīyaṃ sukhayati ||

kiṃ punar evam aniyamenābhidhīyata ity āha.

yasmāt sarvākāraṃ sarvavastutattvam adhigamya sarveṣāṃ hitasukhavidhānārtham udyacchadbhir buddhasutaiḥ na tad asti kiṃcit yan na śikṣitavyam. anyathā sarvākāraḥ sarvasattvānām arthaḥ kartum aśakyaḥ. puṇyasaṃbhāro 'pi evaṃ vicarato 'paryanta eva syāt.


āpṛcchasva priyasakham amuṃ tuṅgam āliṅgya śailam
vandyaiḥ puṃsāṃ raghupatipadair aṅkitaṃ mekhalāsu |
kāle kāle bhavati bhavato yasya saṃyogam etya
snehavyaktiś ciravirahajaṃ muñcato bāṣpam uṣṇam ||

mukhaṃ pūritaṃ kṛtvā mahatkavalagrahaṇāt. saśabdaṃ sukasunikādiśabdena. prasṛtānanaṃ dūraṃ vidāritamukham. pralambapādaṃ bhūmyādyalagnapādaṃ khaṭvādyārohaṇe sati nāsīta. dvāv api bāhū samamekasmin kāle na mardayet. kramamardane na doṣaḥ. sati pratyaye.


vasati daśanaśikhare dharaṇī tava lagnā
śaśini kalaṅkakaleva nimagnā |
keśava dhṛtaśūkararūpa jaya jagadīśa hare || 1.7 ||

punaḥ kiṃbhūte | sphuradatimuktalatāparirambhaṇamukulitapulakitacūte | sphurantī puṣpavantī cāsau atimuktalatā ca vāsantī | tasyāḥ parirambhaṇaṃ kartari ṣaṣṭhī | tena mukulitaḥ pulakitaḥ romodgamaśca cūta āmravṛkṣo yatra sa tathā tasmin | kasmin sthāne harirviharati | vṛndāvanavipine | vṛndāvanākhyaṃ yadvipinaṃ vanaṃ tattasmin | punaḥ kiṃbhūte | parisaraparigatayamunājalapūte | parisare samīpe parigataṃ samantādgataṃ tacca tadyamunājalaṃ ca tena pūte pavitrībhūte tasmin |


praṇamya nāthaṃ saṃbuddhaṃ bhagavantaṃ tathāgatam |
kṛtāñjalipuṭo bhūtvā idam āha sthito 'grataḥ || 6 ||

kiṃ kṛtvā | praṇamya | kaṃ | nātham iti | anāthānāṃ lokānām anuśāsanāt nāthaḥ svāmī | taṃ || punar api kiṃviśiṣṭam nātham ity āha saṃbuddham iti samyaksaṃbuddhaṃ na śrāvakaṃ pratyekabuddhaṃ vā || bhūyo 'pi nāthaṃ viśinaṣṭi bhagavantam iti bhagasaṃpannatvād bhagavān | caturmārabhaṅgād vā | tathā cāha |

	kleśakarma tathā janma kleśajñeyāvṛtī tathā |
	yena vaipakṣikā bhagnās teneha bhagavān smṛtaḥ || iti ||

anena nairuktena vidhinā kleśādikaṃ bhagnavān iti bhagavān | aiśvaryādiguṇayogād vā | tathā cāha |

	aiśvaryasya samgrasya rūpasya yaśasaḥ śriyaḥ |
	jñānasyātha prayatnasya ṣaṇṇām bhaga iti smṛtiḥ || iti ||

punar api kiṃbhūtaṃ nātham ity āha tathāgataṃ iti | tathatāṃ śūnyatāṃ gataḥ tathāgataḥ | atha vā yathā te tathāgatā gatā gacchanti gamiṣyanti tathā gacchatīti tathāgataḥ | taṃ tathāgataṃ praṇamyeti pūrveṇa saṃbandhaḥ |


kāyenaivam avastheyam ity ākṣipya kriyāṃ punaḥ |
kathaṃ kāyaḥ sthita iti draṣṭavyaṃ punar antarā || 5.39 ||

idānīṃ saṃprajanyakāritāṃ śikṣayitum āha.

caturṇām īryāpathānām anyatamasminn īryāpathe. kāyenaivam iti sthitena niṣaṇṇena vā avastheyam iti. tadanantaraṃ svādhyāyādikriyām ārabhya punar antarāle vyavalokitavyaṃ kathaṃ kāyaḥ sthita iti tasminn everyāpathe, uta bhinne īryāpathe. bhinne punaḥ pūrvavad avasthāpyaḥ.


kuru padme yathā kāryaṃ dhairyaṃ dhairyaprayogataḥ |
svayaṃ caṇḍamahāroṣaḥ sthito hy atra mahāsukham || 3.28 ||

dhairyeti antarāntarā vajracālanaviśrāmeṇa paramānandasukhaṃ bhāvayed ity arthaḥ ||


baddhaś cec cittamātaṅgaḥ smṛtirajjvā samantataḥ |
bhayam astaṃgataṃ sarvaṃ kṛtsnaṃ kalyāṇam āgatam || 5.3 ||

nanu kimaṅgabhūtāyāṃ mīmāṃsāyāṃ vārttikaṃ praṇīyate vedā eva sākṣād vyākhyāyantām ata āha mīmāṃseti | vedā eva saṃśayapūrvottarapakṣakrameṇa vyākhyāyamānā mano harantitarāṃ na tu mantrabrāhmaṇabhāṣyaprasthānena | mīmāṃsayaiva tu te tathāvyākhyāyanta iti tatraiva vārttikaṃ kartuṃ me tṛṣṇā vardhata iti ||


nātha vedyakṣaye kena na dṛṣyo 'sy ekakaḥ sthitaḥ |
vedyavedakasaṃkṣobhe 'py asi bhaktaiḥ sudarśanaḥ || 8 ||

nātha vedyakṣaya iti | antarmukhāvasthāyāṃ sarvavedyopaśame kasya nāma svātmarūpas tvaṃ kevalo na sphurasi | bhaktaiḥ punaḥ saṃsārasaṃpāte 'pi vedyavedakasaṃkṣobhe asi - tvaṃ sudarśanaḥ - sukhena dṛśyase | samāveśakāṣṭhādhivāsitair hi satatam etaiḥ—

	bhoktaiva bhogyarūpeṇa sadā sarvatra saṃsthitaḥ ||

iti nītyā śivamayameva viśvamīṣyate | vedyavilāpanaprayāsavyudāsāya suśabdaḥ | taduktaṃ śrīpūrvaśāstre–

	mokṣopāyam anāyāsalabhyam |

iti |


viśvastavinyastapadaṃ vispaṣṭārthaṃ manoramam |
śrutisaukhyaṃ kṛpāmūlaṃ mṛdumandasvaraṃ vadet || 5.79 ||

mahāmudrām uktvā caturānandasvarūpāṃ sarvagāṃ samayamudrām āha—yathaivetyādi | vajrācāryaprasādata iti sadgurūpadeśata ity arthaḥ | tatrāyam upadeśaḥ | mahāmudrātas tatpuruṣakāraphalarūpe saprajñe bhagavati sambhogarūpeṇotthite ā ghṛṣṭer ānandaḥ | maṇeḥ puraḥ paramaḥ | mahārāgād drutāpattau prajñopāyarūpacandrārkasampuṭasaṃlagnamadhyasthordvādhobindudvayarūpeṇa bindudvayarūpatā sahajaḥ | tad uktam—

	āi anta na majjha tahiṃ naü bhava naü nivvāṇa |
	ehu so paramamahāsuha naü para naü appāṇa ||

asya ca neyanītatayā dvividho 'rthaḥ | tatra nītārthaḥ | tasmin tathāvidhe vilakṣaṇe nirvikalpaṃ vedanam | neyārthaś ca | ǟi na prathamo bindur na | anta na antyo na | majjha tahiṃ nirantaratvān madhyābhāve madhyas tatra na | naü bhava na bhavarūpaḥ | upāyārkasaṃlagno bindur bhavaḥ | sa na tattvam | naü nivvāṇa na nirvāṇarūpaḥ prajñācandrasaṃlagnaḥ | kas tarhi | ucyate—ubhaikarasasvabhāva eṣa eva sa paramamahāsukhaḥ | nātra parasyātmano vā vittiḥ | atra ca prāg uktaḥ karmamudrāsahajavyavasthāpita iva vajrasattvādivyapadeśo jñeyaḥ |

tataḥ pukkasyādicaturdevīgītikācodanānantaraṃ svapnaprabuddhavat sambhogarūpeṇa bhagavadutthāne sattvārthāya śuddhalaukikavikalpāmukhībhāvena yad ālocanaṃ tad viramaḥ | atrāpi "caturthaṃ tat punas tathā" iti caturthatvam | tad iti sahajopalabdham | punar iti sarvākāram | tatheti sahajavad boddhavyam iti kṛtvā | "eka eva suratānandaś catuḥsaṅkhyāvacchinnaḥ" iti vacanāt | yadā sarvam eva sahajarūpaṃ tadā samayamudrā caturānandarūpā | eka eva viramānandaḥ |

nanv atra bindurūpatayā nirākāravedanaṃ sphuṭam eva darśitam | na | tadāpy avācyasukharūpatayā sakalajagadākārasphuraṇe nirākārapratihateḥ |

tarhi bindurūpotpattiḥ kimarthaṃ karmamudropalabdhasukhavad atrāpi bhujamukhādyākāraprajñopāyātmakatāyā eva yuktatvāt | ucyate | sātabindurūpatvena mṛdākārād ghaṭākāravad āśrayaparāvṛttyā sākārakhyātyartham | yad uktam—"bhagavān bindurūpeṇāvasthitaḥ" iti |

athaivaṃ vācyam—

	saṃvṛtaṃ kundasaṅkāśaṃ vivṛtaṃ sukharūpiṇam |

iti | karmamudropalabdhaṃ saṃvṛtam aparamārtham | vivṛtam anāvṛtaṃ nirvāṇam | itthaṃ sukhaṃ bhinnam eva | tad api na | "sukhaṃ hitvā bhaven na saḥ" iti bindusukhayos tādāmyena bhinnasukhābhāvāt | etac ca—

	tasmāt saukhyaṃ na tattvākhyaṃ mahābhūtaṃ yataḥ sukham |

iti vacanāj jñeyam |

athaivaṃ matiḥ | vicitrasya bindurūpāpattyā nirākāratvam eva | tad api na saṅgacchate | nirākārābhiprāyeṇa yadīttham abhidhīyate tadā nirākārabodhasandehakāraṇaṃ bindum apahāya sātamātram eva param abhihitaṃ syāt | kim anena yathoktaprayāsabahulena binduneti | tasmān nirākāraṃ nāsty eva ||


tāni sparśasukhāni te ca taralāḥ snigdhā dṛśorvibhramāstadvaktrāmbujasaurabhaṃ sa ca sudhāsyandī girāṃ vakrimā |
sa bimbādharamādhurīti viṣayāsaṅge 'pi cenmānasaṃ tasyāṃ lagnasamādhi hanta virahavyādhiḥ kathaṃ vardhate ||

pañcayogīti svābhilāṣataḥ | svadehavarṇato vā | pūrvaseveti | maṇḍalāt pūrvaṃ bhagavadbhāvanāpūrvakaṃ lakṣam ekaṃ oṃ caṇḍamahāroṣaṇa hūṃ phaṭ ity asya japtvā maṇḍalaṃ kuryāt | etena sarvavighnopaśamanaṃ bhavatīty arthaḥ ||


vajraṃ ḍombī bhaven mudrā padmaṃ nartī tathaiva ca |
karma rajakī samākhyātā brāhmaṇī ca tathāgatā || 6 ||

lokāprasādanivāraṇāyāha.

na bhujam utkṣipya kaṃcid āhvayet, alpaprayojanatāratamye. mahati punar adoṣaḥ. acchaṭādiśabdaṃ tu kuryāt. tadakaraṇe 'samāhitacāritāyām asaṃvṛtaḥ syāt. etāvatā auddhatyaparihāro 'pi darśito bhavati.


vākdevatācaritacitritacittasadmā padmāvatīcaraṇacāraṇacakravartī |
śrīvāsudevaratikelikathāsametametam karoti jayadevakaviḥ prabandham ||

pataṃ prabandhaṃ jayadevakaviḥ karoti | kiṃbhūtaṃ prabandham | śrīvāsudevaratikelikathāsametam | śrīḥ lakṣmī rādhārūpiṇī | vasudevasyāpatyaṃ vāsudevaḥ kṛṣṇaḥ kaṃsadaityavināśāya ādyaḥ ajanmā mānavāvatāre manujarūpī | ratiśca prītiḥ | keliḥ krīḍā ca anubhūta karma ālaye śrīśca vāsudevaśca tayoḥ ratikelikathāstābhiḥ sametaṃ saṃyuktam | kathaṃbhūto jayadevakaviḥ | padmāvatīcaraṇacāraṇacakravartī | padmāvatī lakṣmīḥ tasyāḥ caraṇau | tayoścāraṇaṃ śuśrūṣārādhanaṃ tatra cakravartī sevakādhirājaḥ | athavā padmāvatī tasya brāhmaṇī tasyāḥ nṛtyakalācakravartī | punaḥ kiṃbhūtaḥ | vāgdevatācaritacitritacitrasadmā | vāk cāsau devatā ceti | tasyāścaritaṃ tena citritaṃ vicitrīkṛtaṃ cittameva sadma gṛhaṃ yasya sa tathā | anena lakṣmī sarasvatyorjayadevo niṣṇātaḥ śṛṅgārī ca sūcitaḥ |


jananīṃ bhaginīṃ caiva pūjayed yogavit sadā |
naṭīṃ rajakīṃ tathā vajrīṃ caṇḍālīṃ brāhmaṇīṃ tathā |
prajñopāyavidhānena pūjayet tattvavatsalaḥ || 2 ||

vyākhyātānāṃ bhaktānāṃ bhavadadvayasādhanāya kā na yuktayaḥ yato mūḍhairudīryamāṇānyapi śivādvayadūṣaṇāni dūṣayitṛsvabhāvacidrūpaśivasvarūpasiddhiṃ vinā na kānicitsyuriti yuktyā bhaktānāṃ sādhanānyeva paryavasyanti | nikṛṣṭānāṃ tu bhedamayānāṃ tadasiddhyai śivādvayasādhanābhāvāya kāni nāvaraṇāni tīkṣṇatamayuktyastrāṇyapi samāveśarasavipruṣo 'py anabhijñatvādasañcetyamānāni mahāndhakārapātayitṝṇyeva |


maddhitāya mamārthāya anukampāya me vibho |
māyājālābhisaṃbodher yathā lābhī bhavāmy aham || 7 ||

agrataḥ sthito bhūtvā kṛtāñjalipuṭaḥ san bhagavān vajradhara idam āha—maddhitāyetyādi | mahyaṃ hitaṃ maddhitaṃ hitam āyatipathyam āgāmiparṇāmatvāt || mamārthāya matprayojanāya me mama he vibho anukampāya anugrahāya yathā yena prakāreṇāhaṃ lābhī bhavāmi | kasyeti āha | māyājālābhisaṃbhodher iti | māyājālābhisaṃbodhir nāma kramas tasya yathāhaṃ lābhī bhavāmi tathā bhagavān prakāśayatv iti vakṣyamāṇena kriyāpadena saṃbandhaḥ ||


sphuradatimuktalatāparirambhaṇamukulitapulakitacūte |
vṛndāvanavipine parisaraparigatayamunājalapūte ||

gaganetyādi. gaganasamaṃ māyopamaṃ vicārāsahaṃ śarīraṃ yasya. lakṣaṇair dvātriṃśadbhir aśītibhiś cānuvyañjanair maṇḍitāny aṅgāni yasya. nirupamaiḥ sthaulyanairantaryāsaṃsārapravāhitvanirāsravatvādibhir upamābhāvād upamātikrāntaiḥ sukhaiḥ pūrṇaṃ romāgraparyantaṃ saṃpūrṇam. svābhayā ca tathābhūtayā saṃgataṃ samāliṅgitam. sphuradbhir anantanirmitair munīndrais tathābhūtair eva sarvasattvārthakāri. ucchedeneti nirodhena śūnyaṃ tucchaṃ riktam.

etad uktaṃ bhavati—gaganamāyāmarīcigandharvanagarodakacandrapratibimbasvapnopamam ekānekabhāvābhāvagrāhyagrāhakasvabhāvarahitam anādyantam aśeṣavastusaṃdohasvabhāvam anābhāsaṃ nirañjanaṃ sarvopamātikrāntaṃ paramasūkṣmātigambhīraprajñārūpatayā dharmakāyasvabhāvam, dvātriṃśallakṣaṇavibhūṣitaśarīram aśītyanuvyañjanavirājitagātraṃ paramaśṛṅgārayauvanādyupetaṃ svābhāṅganāliṅgitāṅgaṃ rūpavajrāditārāparyantadevīgaṇair anantaprabhedānimittaratisvarūpaparamānandopabhogadvāreṇa pratibimbavat sambhujyamānaṃ karuṇāsaṃvalitodārarūpatayā sambhogakāyarūpam, nānādhimuktivineyajanaparipācanārtham anekavidhaprātihāryadvāreṇa nirmitānantakulāntarbhūtasaṃbuddhabodhisattvaspharaṇasaṃhārakāritvena nirmāṇakāyātmakam, śūnyatākaruṇābhinnabodhicittasvabhāvāmalaprajñopāyasamādhisambhūtasatsukhāpūrṇam āsaṃsārasthitidharmaṃ apratiṣṭhitanirvāṇarūpaṃ nirmalanivātaniścalapradīpaśikhāprabandhanityatayā nirodhaśūnyaṃ caturthaṃ sādhyam.


cittaṃ rakṣitukāmānāṃ mayaiṣa kriyate 'ñjaliḥ |
smṛtiṃ ca saṃprajanyaṃ ca sarvayatnena rakṣata || 5.23 ||

atra punar ādaram utpādayituṃ śāstrakāra āha.

añjaliṃ kṛtvā prārthayāmi. kimartham? smṛtiṃ ca saṃprajanyaṃ ca. na kevalāṃ smṛtim, nāpi kevalaṃ saṃprajanyam iti parasparāpekṣayā cakāradvayam. tatra smṛtir āryaratnacūḍasūtre 'bhihitā-

	yayā smṛtyā sarvakleśānāṃ prādurbhāvo na bhavati. yayā smṛtyā sarvamārakarmaṇām avatāraṃ na dadāti. yayā smṛtyā utpathe kumārge vā na patati. yayā smṛtyā dauvārikabhūtayā sarveṣām akuśalānāṃ cittacaitasikānāṃ dharmāṇām avakāśaṃ na dadāti. iyam ucyate samyaksmṛtir iti.

saṃkṣepataḥ punar iyaṃ smṛtir ucyate—vihitapratiṣiddhayor yathāyogaṃ smaraṇaṃ smṛtiḥ. yac cāha—smṛtir ālambanāsaṃpramoṣa iti.

saṃprajanyaṃ tu prajñāpāramitāyām uktam-

	caraṃś carāmīti prajānāti. sthitaḥ sthito 'smīti prajānāti. niṣaṇṇo niṣaṇṇo 'smīti prajānāti. śayānaḥ śayito 'smīti prajānāti. yathā yathāsya kāyaḥ sthito bhavati tathā tathainaṃ prajānāti. peyālam. so 'tikrāman vā pratikrāman vā saṃprajānacārī bhavati. ālokite vilokite saṃmiñjite prasārite saṃghāṭīpaṭapātracīvaradhāraṇe 'śite pīte khādite nidrāklamaprativinodana āgate gate sthite niṣaṇṇe supte jāgarite bhāṣite tūṣṇībhāve pratisaṃlayane saṃprajānacārī bhavatīti.

idam eva vakṣyati—

	etad eva samāsena saṃprajanyasya lakṣaṇam |
	yat kāyacittāvasthāyāḥ pratyavekṣā muhurmuhuḥ || (Bodhicaryāvatāra 5.108)

iti.


yadi harismaraṇe sarasaṃ mano yadi vilāsakalāsu kutūhalam |
madhurakomalakāntapadāvalīṃ śṛṇu tadā jayadevasarasvatīm || 1.4 ||

harismaraṇe śrikṛṣṇānucintane yadi mano hṛdayaṃ sarasaṃ sarāgaṃ tavāsti | yadi ca vilāsakalāsu tava kutūhalamasti | vipūrvo las kāntau dhātuḥ | vilāsānāṃ kalāḥ tāsu | kautūhalaṃ kautukaṃ ca kutukaṃ ca kutūhalam ityamaraḥ | tadā he budhajana jayadevasya kaveḥ sarasvatīṃ vāṇīṃ gṛṇu ākarṇaya | kathaṃbhūtāṃ sarasvatīm | madhurakomalakāntapadāvalīm | madhuraṃ svādu karṇayeyam | komalaṃ snigdham | kāntaṃ kamanīyam | etairguṇairupetā padāvalī padapaṅktiryasyāḥ sā tathā tām |


uttarottarataḥ śreṣṭhā dānapāramitādayaḥ |
netarārthaṃ tyajec chreṣṭhām anyatrācārasetutaḥ || 5.83 ||

pāramitābhyāse 'narthavivarjanāyānupūrvakāritām āha.

uparyuparito dānāc chīlaṃ śreṣṭham, śīlāt kṣāntir ityādayaḥ. ato 'varapāramitāhetor uttaraṃ na tyajet. tadvirodhena na seveteti bhāvaḥ. kiṃ sarvathā? nety āha—anyatreti. bodhiattvānāṃ ya ācāraḥ śikṣāsaṃvaralakṣaṇaḥ sa eva kuśalajalarakṣaṇāya setubandho vihitaḥ, tasmād anyatra taṃ vihāya. sa yathā na bhidyate ity arthaḥ.


śrījayadevabhaṇitamidamadbhutakeśavakelirahasyam |
vṛndāvanavipine lalitaṃ vitanotu śubhāni yaśasyam ||

śrījayadevabhaṇitamidam udayati śobhate | idamiti kim | adbhutakeśavakelirahasyam | adbhutāḥ keśavasya kelayaḥ krīḍāstāsāṃ rahasyam | kimbhūtam | yaśasyaṃ yaśaskaram | śubhāni vitanotu vistārayatu | gītāpekṣitārthaṃ ślokābhyāṃ sūcayati |


prathamasamāgamalajjitayā paṭucāṭuśatairanukūlam |
mṛdumadhurasmitabhāṣitayā śithilīkṛtajaghanadukūlam ||

anyaprayojanābhāvād idam evocitam utpaśyāmaḥ ity āha.

yasmāt karmaṇi kenacit sahakāribhāvenopayujyate iti rakṣyate.


gurau bhaktaḥ kṛpāluś ca mantrayānaparāyanaḥ |
bhaktaś caṇḍeśvare nityaṃ tasya tantraṃ pradarśayet || 1.10 ||

evaṃ mātsaryadauḥśīlyākṣāntikausīdyapratipakṣatayā tad eva dānaśīlakṣāntivīryapāramitātmakam iti | ata āha mahādānetyādi ||

tatra mahādānapatiḥ śreṣṭha iti vajralāsyā | pūjānugrahakāmyayā dīyata iti dānaṃ | tasya dānasya patir dānapatiḥ | mahāṃś cāsau dānapatiś ca mahādānapatiḥ | āmiṣābhayadharmābhiṣekātmakacaturdānotsṛjanatayā śreṣṭhaḥ sarvalokotkṛṣṭatvāt || mahāśīladharo 'graṇīr iti vajramālā | kāyavākcittānāṃ samādhānāc chīlaṃ | śīla samādhāv iti dhātvarthatvāt | daśākuśalaviratilakṣaṇaṃ prātimokṣasvabhāvaṃ ca | tad dhārayatīti śīladharaḥ | mahāṃś cāsau śīladharaś ca mahāśīladharaḥ | ata evāgraṇīḥ purahsara ity arthah || mahākṣāntidharo dhīra iti vajragītā | kṣamaṇaṃ kṣāntis titikṣā tāṃ dhārayatīti kṣāntidharaḥ | mahaṃś cāsau kṣāntidharaś ca mahākṣāntidharaḥ | tataś ca dhīraḥ | mahatsv api duḥkheṣu dhairyāvalambanatvāt || mahāvīryaparākrama iti vajranṛtyā | vīryaṃ kuśala utsāhaḥ | pāpādau tūtsāhaḥ kusīdatvāt kausīdyam eva na vīryaṃ | tasya parākramaḥ sarvalaukikalokottarakuśalamūlaparipūraṇāt |

ataś ca guhyapūjācatuṣṭayātmakaṃ yathākramam ādarśādijñānaniṣpattau svavimokṣamukhaviśuddhibalenānābhogābhirativiśeṣotpādakatvāt ||


tad yathā bhagavān buddhaḥ saṃbuddho 'kārasaṃbhavaḥ |
akāraḥ sarvavarṇāgryo mahārthaḥ paramākṣaraḥ || 28 ||

athedānīṃ vajradhātumahāmaṇḍaladvāreṇa bodhicittavajrasya spharaṇādikam ity āha | tad yathā bhagavān ity ādi | bhagavān buddhaḥ saṃbuddha iti gatārthaḥ | akārasaṃbhava iti akārajanitaḥ | bhagavato jñānasattvasya pariśuddhatathāgatajñānakāyasvabhāvatvāt | tasya hṛccandramaṇḍalopari yo 'sāv akāras tasyedānīṃ viśeṣaṇam āha | sarvavarṇāgrya iti | agrebhavo 'gryaḥ sarvavarṇānāṃ sarvākṣarāṇām | agryaḥ śreṣṭhas tanmukhatvāt || mahārtha iti mahāṃś cāsāv arthaś ca mahārthaḥ | mahārthatvaṃ sakalajagaddhitādhānahetutvāt || paramākṣara ity aparaparyāyeṇa na kṣaratīty akṣaraḥ | bhūtakoṭirūpeṇāvicalitatvāt | paramaś cāsāv akṣaraś ceti paramākṣara iti | anena krameṇa jñānasattvādyakṣarayoḥ svarūpābhidhānam uktaṃ ||


subhāṣiteṣu sarveṣu sādhukāram udīrayet |
puṇyakāriṇam ālokya stutibhiḥ saṃpraharṣayet || 5.75 ||

īrṣyāmalaprakṣālanām āha.

parakīyaguṇavardhanavacaneṣu tatparitoṣaṇāya sādhu sādhu bhadrakam idam iti śabdam adhyāśayenoccārayet. kuśalakarmakāriṇam api dṛṣṭvā sādhu kṛtam dhanyo bhavān sukṛtakarmakārītyādibhiḥ stutivacanaiḥ protsāhayet.


bhāvayet sthiracittena siddho 'haṃ caṇḍaroṣaṇaḥ |
tato manthānayogena pūrve śvetācalaṃ sṛjet || 4.23 ||

manthānayogeneti devyāḥ padmasthitam ubhayakṣaraṇajātam ubhayabījaṃ janyajanakabījaṃ dhyātvā devadevībhedena vāmadakṣiṇakukṣibhedena ca tatpariṇataṃ dhyātvā devīpadmato nirgatam agre ājñāṃ prārthayantam | pūrvādisthāne tadavasthanāya niryuñjayed iti ||


caraṇaraṇitamaṇinūpurayā paripūritasuratavitānam |
mukharaviśṛṅkhalamekhalayā sakacagrahacumbanadānam ||

punaḥ kimbhūtayā | caraṇaraṇitamaṇinūpurayā | caraṇayoḥ raṇitau śabditau maṇibhiryuktau nūpurau yasyāḥ sā tayā | punaḥ kimbhūtaṃ tam | paripūritasuratavitānam | pari sarvatobhāvena pūritaḥ suratasya vitānaḥ vistāro yena sa tathā tam | punaḥ kimbhūtayā | mukharaviśṛṅkhalamekhalayā | mukharāḥ śabdāyamānāḥ viśṛṅkhalā mekhalā kalāpakāñcī yasyāḥ sā tayā | kimbhūtaṃ tam | sakacagrahacumbanadānam | kacānāṃ keśānāṃ grahaḥ grahaṇaṃ sakacagrahaṇena vartata iti | kṛtaṃ sakacagrahacumbanadānaṃ yena sa tathā tam |


tato hṛdi bhāvayed bījaṃ padmacandraraviṣṭhitam |
raśmibhiḥ purato dhyāyān niṣpannaṃ caṇḍaroṣaṇam || 4.4 ||

mahāvidyetyādi | tatra mahāvidyottamo nātha iti candraprabhaḥ | mahatyaś ca tā vidyāś ca mahāvidyāś catasro dhāraṇyo granthārthamantramudrātmikāḥ | tāsām uttamaḥ | ata eva nāthaḥ sarvāpāyebhyaḥ sarvasattvānām aśeṣakāyavāṅmanaḥsamudācārasaṃśodhanāt || mahāmantrottamo gurur iti amitaprabhaḥ | mahāṃś cāsau mantraś ca mahāmantro mahāmudrātmakas tasyottamaḥ śreṣṭha ity arthaḥ | ata eva guruḥ sarvasattvānāṃ yathāśayānuśayajñatayābhisamayopadeśāt | mahāyānanayārūḍha iti gaganagañjaḥ | mahāyānaṃ vakṣyamāṇaṃ tasya nayo mārgas tasminn ārūḍhaḥ sthita ity arthaḥ ||

mahāyānanayottama iti sarvanivaraṇaviṣkambhī | saṃsāranirvāṇayor anabhilāpyadharmatādhigamān nirvikalpakaṃ jñānaṃ mahāyānam iti | atha vā trividhānuttaryeṇa saṃbhāropāyagocarādhārasvabhāvo mahāyānasya saṃgṛhīta iti | yady evaṃ katham asya mahattvam | sarvalokahitā buddhā bhagavantaḥ | tena te mahāntaḥ | teṣām idaṃ yānaṃ niṣpattaye niryāṇāya vā | tasmāt tatsahitānāṃ yānaṃ mahāyānam | mahatāṃ vā yānaṃ mahāyānam || atha vā saptavidhamahattvāt | ālambanapratipattijñānavīryopāyakauśalyasamudāgamakarmamahattvān mahāyānaṃ | mahac ca tad yānaṃ ceti mahāyānam | anyatra yāne tadabhāvād iti | tad etat saṃsārena trividhaṃ mahāyānam | hetugocarasvabhāvaparidīpanārthaṃ veditavyam iti ||

tad evam upāyamātrāpekṣitayā cāśeṣalaukikalokottarasamādhisvabhāvatvād bhagavato jñānasattvasya tathāgatajñānakāyasya ||


kiṃ ca grāhyādiśūnyaś cec cittam akṣobhya ucyate |
bādhā svāgamato vajrasattvamudrāviyogataḥ || SeNi 19 ||

parāgamasāmyam uktvā svāgamavirodham āha—kiṃ cetyādi | iha hi madhyamakādivicārito 'rtho mantranaye phalena devatāyogena khyāpyate | tataś ca yad yena mudryate tat tatsvabhāvaṃ bhavatīti kṛtvā grāhyasya rūpādiskandhacatuṣṭayasvabhāvasya grāhyatvahānaye vairocanādayaś catvāro grāhakāḥ paratantrarūpāḥ kathyante | teṣāṃ ca mudrārthaṃ pariniṣpannarūpo grāhyagrāhakaśūnyo 'kṣobhyaś ced ucyate tad āgamoktā vajrasattvamudrā virudhyate | ratnagarbhādisthabodhicitte pariniṣpannarūpākṣobhyasadbhāvāt | vajrasattvamudrāṃ ca vinā na bauddhakṛtānto bhavatīti kathaṃ bāhyasiddhāntena na sāmyam | tathā ca kambalāmbarapādāḥ—

	sarvaḥ samānaḥ pravibhajyamānaḥ
		sukṣmekṣikākṣāmadhiyā kṛtāntaḥ |
	bauddhasya bāhyasya vibhāgakartrī
		na syād ihaikā yadi śūnyatoktiḥ ||

	mā bhūt saṃvitpratiṣṭhānam ata eva munir bhayāt |
	bhinatti deśanādharmam uktvoktvā śūnyatātmanā ||

iti pravacanam api |

	samastavedasiddhānāṃ kṛtānām īśvarādibhiḥ |
	bauddhānāṃ tantramantrāṇāṃ viśeṣaḥ śunyatāṃ prati ||

iti | paraparikalpitaśūnyatoktibhyas tathāgataśūnyatoktīnām abhisandhikṛto viśeṣaḥ sphuṭa iti na pratanyate ||


sarvārambhā hi tuṣṭyarthāḥ sā vittair api durlabhā |
bhokṣye tuṣṭisukhaṃ tasmāt paraśramakṛtair guṇaiḥ || 5.77 ||

prakārāntareṇāpi tad evāha—śivetyādi | ratnāntargatasaṃsthitam iti maṇimadhyastham ||


dambholibījasrutidhautaśuddha-
pāthojabhūtāṅkurabhūtapuṣṭi|
turīyasasyaṃ paripākam eti
sphuṭaṃ caturthaṃ viduṣo 'pi gūḍham || 17 ||

dambholītyādi. etat sadgurūpadeśato jñeyam.


gaganasamaśarīraṃ lakṣaṇair bhūṣitāṅgaṃ
nirupamasukhapūrṇaṃ svābhayā saṃgataṃ ca |
sphuradamitamunīndraiḥ sarvasattvārthakāri
pravadati punar anyaḥ sādhyam ucchedaśūnyam || 11 ||


śikṣāsamuccayo 'vaśyaṃ draṣṭavyaś ca punaḥ punaḥ |
vistareṇa sadācāro yasmāt tatra pradarśitaḥ || 5.105 ||

śikśāsamuccaye 'pi bodhisattvānāṃ karaṇīyam upadiṣṭam iti tad api nirūpaṇīyam ity āha.

śikśāsamuccayo 'pi svayam ebhir eva kṛtaḥ. avaśyaṃ niyamena. draṣṭavyaḥ punaḥpunar asakṛt, abhyasanīya iti bhāvaḥ. kutaḥ? yasmāt satāṃ bodhisattvānām ācaraṇam ācāra itikartavyatā. tatra śikṣāsamuccaye vistareṇa prabandhena pradarśitaḥ vispaṣṭīkṛtya prakāśitaḥ.


oṃ vajratīkṣṇa duḥkhaccheda prajñājñānamūrtaye |
jñānakāya vāgīśvara arapacanāya te namaḥ || 27 ||

idānīṃ tasyādibuddhasya hṛdaye prajñācakraṃ vicintayet || kiṃviśiṣṭam ity āha pratītyasamutpādārthasūcakaṃ | tathā cāha |

	āraiḥ saṃdhāryate nābhir nābhau cārāḥ pratiṣṭhitāḥ |
	pratītyotpādayogāc ca cakram etat pravartate || iti ||

akāreṇa pariniṣpannaṃ ṣaḍvarṇopetaṃ sāraṣaṭkaṃ caturmekhalāsaṃ yuktaṃ suvibhaktanābhi || tasya nābhimadhye akāraṃ vicintya | bhagavato jñānasattvasya mūlamantrādayo mantrāś catasṛṣu mekhalāsu sitavarṇā eva bhāvanīyās || tatra prathamamekhalāyām oṃ sarvadharmābhāvasvabhāvaviśuddhavajra a ā aṃ aḥ || tasyaiva dvitīyamekhalāyāṃ dvādaśatathāgatabhūmyabhidhāyakān dvādaśasvarān cintayet || tataḥ prathamāram ārabhya yathāvat mantraṣaṭkavinyāsaṃ kulavarṇakrameṇa kuryāt || tad yathā | prathame | oṃ vajratīkṣṇāya namaḥ | dvitīye | oṃ duḥkhacchedāya namaḥ | tṛtīye | oṃ prajñājñānamūrtaye namaḥ | caturthe | oṃ jñānakāyāya namaḥ | pañcame oṃ vāgīśvarāya namaḥ | ṣaṭhe | oṃ arapacanāya namaḥ | cakrasya bahirnemyām bhagavataḥ sarvatathāgatajñānakāyasya mālāmantraṃ nyaset | aḥ āḥ sarvatathāgatahṛdaya hara hara oṃ hūṃ hṛīḥ bhagavan jñānamūrte vāgīśvara mahāvāca sarvadharmagaganāmalasupariśuddhadharmadhātujñānagarbha āḥ || bahir dvitīyāyāṃ mekhalāyāṃ kakārādihakāraparyantān niveśayet || ity ayaṃ cakrasya mantravinyāsaḥ ||


mīmāṃsāśāstratejobhir viśeṣeṇoj jvalīkṛte |
vedārthajñānaratne me tṛṣṇātīva vijṛmbhate || 1.9 ||

nanu kimaṅgabhūtāyāṃ mīmāṃsāyāṃ vārttikaṃ praṇīyate vedā eva sākṣād vyākhyāyantām ata āha mīmāṃseti | vedā eva saṃśayapūrvottarapakṣakrameṇa vyākhyāyamānā mano harantitarāṃ na tu mantrabrāhmaṇabhāṣyaprasthānena | mīmāṃsayaiva tu te tathāvyākhyāyanta iti tatraiva vārttikaṃ kartuṃ me tṛṣṇā vardhata iti ||


maṇḍalaṃ pariveṣṭyaiva yoginīṃ yogisaṃpuṭām |
bhojayen madyamāṃsaiś ca vandayec ca muhur muhuḥ || 2.24 ||

madhusūdanasya murāreḥ uro vakṣo vo yuṣmākaṃ priyam apekṣitam anupūrayatu | karotvityarthaḥ | kiṃbhūtam uraḥ | padmāpayodharataṭīparirambhalagnakāśmīramudritam | padmāyāḥ lakṣmyāḥ payodharau tayostaṭī parisaraḥ pārśvabhāgaḥ tasyāḥ parirambhaḥ upagūhanaṃ tena lagnaṃ ca tat kāśmīraṃ kuṅkumaṃ ca tena mudritam | tatstanākāramaṇḍalākṛticihnitam | mamedaṃ murāreruro na tvanyasyāḥ ityabhiprāyeṇa mudritaṃ cihnitam | anyo 'pi svavastuni dravye vā granthimudrāṅkalakṣaṃ karotītyarthaḥ | kiṃbhūtamiva | vyaktānurāgamiva | antaḥsthitaḥ san bahirniḥsṛtya vyaktaḥ āvirbhūtaḥ anurāgaḥ prema yasmin tattathā tadiva | punaḥ kiṃbhūtam | khelavanaṅgakhedasvedāmbupūram | khelat krīḍaṃścāsau anaṅgaśca tena khedaḥ prayāsaḥ tena svedāmbu svedarūpaṃ nīraṃ tasya pūraḥ pravāhaḥ samūho yatra tattathā tasmin tat | gītārthaṃ ślokena sūcayati |


viśvastavinyastapadaṃ vispaṣṭārthaṃ manoramam |
śrutisaukhyaṃ kṛpāmūlaṃ mṛdumandasvaraṃ vadet || 5.79 ||

tasmāt sarvakalmaṣaparityāgena iyam ucitā karmakāritā śikṣaṇīyety āha.

sarvāvadyavinirmuktatvād viśvastam. ānupūrvyā vyavasthitapadam. asaṃdigdhārtham. manaḥprahlādanakaram. śravaṇāpy āyakam. karuṇārasaniṣyandabhūtaṃ na rāgādinidānam. mṛdusvaramakarkaśavacanam. mandasvaraṃ yāvatā dhvaninā pratipādyasya pratītiḥ syāt, na tato nyūnaṃ nātiriktam udīrayan.


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

athetyādi | maṇḍalavyatirekeṇābhiṣekasyāsadbhāvāt tantraśravaṇādhikāro na syād ity abhiprāyaḥ | pañcamānam ity ekasyāpi pañcaprakāraṃ maṇḍalaṃ na tu pañcānāṃ yathā kramaṃ ||


na khāditavyam aśuci tvayā peyaṃ na śoṇitam |
nāntrāṇi cūṣitavyāni kiṃ kāyena kariṣyasi || 5.65 ||


japās tapāṃsi sarvāṇi dīrghakālakṛtāny api |
anyacittena mandena vṛthaivety āha sarvavit || 5.16 ||

dhyānaṃ tu cittaikāgratālakṣaṇaṃ cittādanyathā vaktumaśakyamity āha-

mantrādyāvartanalakṣaṇā vacanavyāpārā japāḥ. tapāṃsi ca indriyadamanalakṣaṇāḥ kāyikāḥ. tāny atibahukālam abhyastāny apy anyatra saktacittena middhādyupahatacittena vā, samānapāṭavavikalenety arthaḥ, vṛthaiva niṣphalam eva, atyarthakṛśaphalatvāt, abhimatārthe 'nupayogād vā. putro 'py aputra eva, putrakāryākaraṇād yathā. ity āha bhagavān sarvajñaḥ. tasmād dhyānapāramitāpi cittam eva.


atha śākyamunir bhagavān saṃbuddho dvipadottamaḥ |
nirṇamayyāyatāṃ sphītāṃ svajihvāṃ svamukhāc chubhām || 17 ||

prakāśayatu bhagavān ity āha | saṃbuddha iti śāśvatadvāreṇa || jagadanuśāsanāc chāstety akṣobhyadvāreṇa || jagatāṃ gurur jagadgurur iti ratnasaṃbhavadvāreṇa || samayo bhagavān śrīvajrasattvaḥ | mahāś cāsau samayaś ca mahāsamayaḥ | tasya tattvaṃ mahāsamayatattvaṃ | taj jānātīti mahāsamayatattvajña iti | amitābhadvāreṇa || indriyāṇi mṛdumadhyādhimātrāṇi | teṣām āśayo 'bhiprāyaḥ | taṃ vettīti indriyāśayavid ity amoghasiddhidvāreṇa || evaṃ pañcatathāgatāmako bhagavān para utkṛṣṭaḥ prakāśayatv ity arthaḥ ||


padmāpayodharataṭīparirambhalagnakāśmīramudritamuro madhusūdanasya |
vyaktānurāgamiva kheladanaṅgakhedasvedāmbupūramanupūrayatu priyaṃ vaḥ ||


vasante vāsantīkusumasukumārairavayavairbhramantīṃ kāntāre bahuvihitakṛṣṇānusaraṇām |
amandaṃ kandarpajvarajanitacintākulatayā valadbādhāṃ rādhāṃ sarasamidamūce sahacarī ||

nīpam iti || sāraṅgā mataṅgajāḥ kuraṅgā bhṛṅgā vā || "sāraṅgaś cātake bhṛṅge kuraṅge ca mataṅgaje" iti viśvaḥ || ardharūḍhair ekadeśodgataiḥ kesaraiḥ kiñjalkair haritaṃ pālāśavarṇa kapiśaṃ kṛṣṇapītaṃ ca || "pālāśo harito harit" iti | "śyāvaḥ syāt kapiśo dhūmradhūmalau kṛṣṇalohite" iti cāmaraḥ || śyāmavarṇam iti yāvat || "varṇo varṇena" iti samāsaḥ || nīpaṃ sthalakadambakusumam || "atha sthakadambake | nīpaḥ syāt pulake" iti śabdārṇave || dṛṣṭvā saṃprekṣya | viditveti yāvat | tathā kacchev anukaccham ||  || "avyayaṃ vibhakti-" ityādinā vibhaktyarthe 'vyayībhāvaḥ || "jalapāyam anūpaṃ syāt puṃsi kacchas tathāvidhaḥ" ity amaraḥ || āvirbhūtāḥ prathamāḥ prathamotpannā mukulā yāsāṃ tāḥ kandalīr bhūmikadalīḥ || "droṇaparṇī snigdhakandā kandalī bhūkadaly api iti śabdārṇave || jagdhvā bhakṣayitvā || "ado jagdhiḥ-" iti jagdhyādeśaḥ || araṇyeṣv adhikasurabhim atighrāṇatarpaṇaṃ "dagdhāraṇyeṣu" iti pāṭhe "dagdham" ity adhikaviśeṣaṇam || arthavaśāt kandalīś ca dṛṣṭvaivety anvayo draṣṭavyaḥ || urvyā bhūmer gandham āghrāya jalalavamuco meghasya te tava mārgaṃ sūcayiṣyanty anumāpayiṣyanti | yatra yatra vṛṣṭikāryaṃ kandalīmukulanīpakusumādikaṃ dṛśyate tatra tatraḥ tvayā vṛṣṭam ity anumīyata iti bhāvaḥ ||


asaṃprajanyacaureṇa smṛtimoṣānusāriṇā |
upacityāpi puṇyāni muṣitā yānti durgatim || 5.27 ||

aparam api tadabhāve dūṣaṇam āha.

asaṃprajanyam eva saṃprajanyābhāvaḥ kleśasvabhāvaś cauraḥ, kuśaladhanāpaharaṇāt. tena smṛtimoṣānusāriṇā rakṣapālabhūtāyāḥ smṛteḥ pramoṣam abhāvam anusṛtya muṣitā viluptakuśaladhanāḥ santaḥ upacityāpi puṇyāni kuśaladhanānāṃ saṃcayaṃ kṛtvāpi durgatiparāyaṇā bhavanti.


na cātrātīva kartavyaṃ doṣadṛṣṭiparaṃ manaḥ |
doṣo hy avidyamāno 'pi taccittānāṃ prakāśate || 1.4 ||

nimittāny api te śubhāni dṛśyanta ity āha-mandaṃ mandam iti || anukūlaḥ pavano vāyustvāṃ manda mandam | atimandam ity arthaḥ || atra kathañcid vīpsāyām eva dviruktir nirvāhyā | "prakāre guṇavacanasya" ity etad āśrayaṇe tu karmadhārayavad bhāve subluki mandamandam iti syāt | tad evāha vāmanaḥ-"mandamandam ity atra prakārārthe dvirbhāvaḥ" iti | yathā sadṛśam | bhāviphalānurūpam ity arthaḥ || "yathā | sādṛśyayogyatvavīpsārthānatikrame" iti yādavaḥ || nudati prerayati | ayaṃ sagandhaḥ sagarvaḥ | sambandhīti kecit || "gandho gandhaka āmode leśe sambandhagarvayoḥ" ity ubhayatrāpi viśvaḥ || te tava vāmo vāmabhāgasthaḥ || "vāmas tu vakre ramye syāt savye vāmagate 'pi ca" iti śabdārṇave || cātakaḥ pakṣiviśeṣaś ca madhuraṃ śrāvyaṃ nadati vyāharati || idaṃ nimittadvayaṃ vartate | vartiṣyate cāparaṃ nimittam ity āha—garbheti || garbhaḥ kukṣistho jantuḥ || "garbhopakārake hy agnau sukhe panasakaṇṭake | kukṣau kukṣisthajantau ca" iti yādavaḥ || tasyādhānam utpādanaṃ tad eva kṣaṇa utsavaḥ | sukhahetutvād iti bhāvaḥ || "nirvyāpārasthitau kālaviśeṣotsavayoḥ kṣaṇaḥ" ity amaraḥ || tasmin paricayād abhyāsād dhetoḥ khe vyomni | ābaddhamālāḥ || garbhādhānasukhārthaṃ tvatsamīpe baddhapaṅktaya ity arthaḥ || uktaṃ ca karṇodaye-"garbhaṃ balākā dadhate 'bhrayogān nāke nibaddhāvalayaḥ samantāt" iti || balākā balākāṅganā nayanasubhagaṃ dṛṣṭipriyaṃ bhavantaṃ nūnaṃ satyaṃ seviṣyante || anukūlamārutacātakaśabditabalākādarśanānāṃ śubhasūcakatvaṃ śakunaśāstre dṛṣṭaṃ tadvistarabhayān nālekhi ||


śṛṇu vakṣye mahātantraṃ tantrarājeśvaraṃ param |
nāmnā caikallavīraṃ tu sattvānām āśusiddhaye ||1.7||

iti kāyapratyavekṣayā tatsvabhāvam upayogaṃ ca vicārya pariniścitakāyaprayojanam upasaṃharann āha.

uktanītyāyattīkṛtaḥ ātmā cittakāyalakṣaṇaḥ sarvadā prasannavadano bhavet. bhrūlalāṭasaṃkocaṃ ca prasādahānikaraṃ tyajet. pūrvam eva asaṃcodita eva pareṇa svāgatādivādaiḥ saṃtoṣaṇaśīlo bhavet. sarvasattvānām akāraṇabāndhavaś ca.


mahāvidyottamo nātho mahāmantrottamo guruḥ |
mahāyānanayārūḍho mahāyānanayottamaḥ || 41 ||

tadānanam | tasyā rādhikāyāḥ ānanaṃ mukhaṃ cintayāmi | kimbhūtaṃ mukham | kuṭilabhru | kuṭile vakre bhruvau yasmin ānane tat kuṭilabhru | kena | kopabhareṇa | kopasya bharaḥ ādhikyaṃ tena kopabhareṇa | kamiva | śoṇapadmamiva | upari bhramatā bhramareṇa ākulaṃ vyākulaṃ śoṇapadmaṃ raktotpalamiva |


tatrāyam udakābhiṣekaḥ |
śiṣyaṃ śuddhaṃ sphaṭikasaṃkāśaṃ nirmalaṃ dhyātvā vijayakalaśād udakam ākṛṣya sahakārapallavena oṃ āḥ sarvatathāgatābhiṣekasamayaśriye hūṃ ity anenābhiṣiñcet || 3.11 ||

praṇidhānaṃ saṃsārikasukhasaṃgam | bodhicittaṃ pāralaukikasukhāya cittaniyojanam | buddho bhaveyaṃ jagato hitāyeti kṛtvā namaskāram iti trividhaṃ kāyikaṃ vācanikaṃ mānasikaṃ ceti | tadraśmibhir iti svahṛdayasthitahūṃkāradīptibhiḥ ||


pahu maitī tu vivarjia hohi mā śunnasahāva |
tojju viyoe phiṭumi sarve sarve hi tāva ca || mohavajryāḥ || 4.27 ||

pahu maitītyādi | bho prabho maitrīṃ sarvasattveṣv ātmasnehabhāvanāṃ tvaṃ vivarjya bhava mā śūnyasvabhāvaḥ | tava viyogena phiṭumīti ātmānaṃ sphoṭayāmi | sarvasarveṇaiva tāva śabdo yasmād arthe ||


athavā maṇḍalaṃ kuryāt paṭarūpeṇa sulikhitam |
pūrvavat maṇḍalaṃ likhyaṃ madhye kṛṣṇācalaṃ likhet || 2.15 ||

paṭarūpeṇeti | paṭaṃ lekhayet iti bhāvaḥ ||


dakṣa utthānasaṃpannaḥ svayaṅkārī sadā bhavet |
nāvakāśaḥ pradātavyaḥ kasyacit sarvakarmasu || 5.82 ||

idam api bodhisattvenābhyasanīyam ity āha.

dakṣaḥ sarvatra paṭupracāraḥ. utthānasaṃpannaḥ kausīdyāpanayanād vīryasamanvāgataḥ. ata eva svayam eva sarvaṃ karaṇīyam, na parāpekṣā kvacid api karmaṇi kāryā. idam eva nāvakāśa ityādinā darśayati.


abhivandya gurūnādau śiṣyadhīpadminīravīn |
tatprasādāt kariṣye 'haṃ mīmāṃsāślokavārttikam || 1.2 ||

saṃprati sahāyasampattiś cāstīty āha-kartum iti || yad garjitaṃ kartṛ mahīm ucchilandhrām udbhūtakandalikām || "kandalyāṃ ca śilīndhrā syāt" iti śabdārṇave || ata evāvandhyāṃ saphalāṃ kartuṃ prabhavati śaknoti | śilīndhrāṇāṃ bhāvisasyasampattisūcakatvād iti bhāvaḥ | tad uktaṃ nimittanidāne—"kālābhrayogād uditāḥ śilīndhrāḥ sampannasasyāṃ kathayanti dhātrīm" iti || tac chravaṇasubhagaṃ śrotrasukham | lokasyeti śeṣaḥ | te tava garjitaṃ śrutvā mānasotkā mānase sarasy unmanasaḥ | utsukā iti yāvat || "utka unmanāḥ iti nipātanāt sādhu || kālāntare mānasasya himaduṣṭatvād dhimasya ca haṃsānāṃ rogahetutvād anyatra gatā haṃsāḥ punarvarṣāsu mānasam eva gacchantīti prasiddhiḥ || bisakisalayānāṃ mṛṇālāgrāṇāṃ chedaiḥ śakalaiḥ | pātheyavantaḥ pathi sādhu pātheyaṃ pathi bhojyam || "pathyatithivasatisvapater ḍhañ" taddantaḥ | mṛṇālāgraśakalasaṃbandhavanta ity arthaḥ | rājahaṃsāḥ haṃsaviśeṣāḥ || "rājahaṃsās tu te cañcucaraṇair lohitaiḥ sitāḥ" ity amaraḥ || nabhasi vyomni bhavatas tava | ākailāsāt kailāsaparyantam || padadvayaṃ caitam | sahāyāḥ sayātrāḥ "sahāyas tu sayātraḥ syāt" iti śabdārṇave || sampatsyante bhaviṣyanti ||


kāpi vilāsavilolavilocanakhelanajanitamanojam |
dhyāyati mugdhavadhūradhikaṃ madhusūdanavadanasarojam ||

kāpi prauḍhagopī adhikaṃ yathā syāttathā dhyāyati | kim | madhusūdanavadanasarojam | madhudaityaṃ sūditavān marditavāniti madhusūdanaḥ tasya vadanameva sarojaṃ mukhakamalam | kiṃviśiṣṭam | vilāsavilolavilocanakhelanajanitamanojam | vilāsena līlayā vilole ca te vilocane nayane ca tābhyāṃ kṛtvā khelanaṃ tathā saha krīḍā tasmājjanito manojaḥ kandarpo yena sa tathā tat |


kṛtvā sphuṭaṃ rūpam abhīṣṭam eṣāṃ
paścān nirodhaṃ phalam āha kaścit |
abhinnarūpaś ca yato nirodho
na pakṣabhede 'pi tato 'sti bhedaḥ || 14 ||

he keśava | sā rādhikā tava virahe viśleṣe kṛśatanurdurbalā | stane vinihitaṃ kucamaṇḍale āropitaṃ tam udāraṃ sundaraṃ hāraṃ muktālaṅkāraṃ bhāramiva manute | kalayati jānāti | kṛśā tanuryasyāḥ sā tathā | stanayorvinihito nyastastam |


anunītaṃ pratihataṃ yadā paśyet svakaṃ manaḥ |
na kartavyaṃ na vaktavyaṃ sthātavyaṃ kāṣṭhavat tadā || 5.48 ||

etad eva darśayati.

raktaṃ dviṣṭaṃ vā svacittaṃ yadā paśyet, tadā hastapādādicalanamātram api na kartavyam, nāpi vacanodīraṇam. anyathā tadutthāpite kāyavāgvijñapty api saṃkliṣṭe syātām. ato bahirindriyavyāpāravikalpāv upasaṃhṛtya sthātavyaṃ kāṣṭhavat tadā. sarvavyāpāravirahān nirvyāpārāḥ sarvadharmā iti manasi nidhāya.


jayanti bhaktipīyūṣarasāsavavaronmadāḥ |
advitīyā api sadā tvaddvitīyā api prabho || 5 ||

samprati matsarā nūnaṃ dūṣayiṣyanti mannibandhanam | atas taddoṣodbhāvanena śuśrūṣūṇām utsāhabhaṅgo mā bhūd ity evam artham āha nirdoṣatveti | prasiddhātiśayāv api mokṣasvargau prati nāstikā vivadante | vadanti ca sukhaduḥkhe laukike svarganarakau iti | mokṣe ca sadbhāvataḥ prabhṛti vivādaḥ | eke hi nāsti mokṣa iti vadanti | anye punaḥ sakalaviṣayoparāgarahitaṃ saṃvedanapravāham apavargam āhuḥ | anye taduparamam | apare sakalavaiśeṣikātmaguṇocchedalakṣaṇaṃ niratiśayam aviṣayapariṣvaṅgajam anavasānam ānandasandoham | apare ca pūrve ca bhrāntisamutthair nānāvikalpaiḥ pāramārthikamokṣasvarūpam apalapanty eveti ||


śāstraṃ prayojanaṃ caiva sambandhasyāśrayāvubhau |
taduktyantargatas tasmād bhinno noktaḥ prayojanāt || 1.18 ||

pariharati śāstram iti | yadaivāsya śāstrasyedaṃ prayojanam ity uktaṃ tadaiva tayor upāyopeyalakṣaṇaḥ sambandho 'rthād ukta eva | na caivam arthaprāptam arthaṃ sūtrakārā akṣarair nibadhnanti asūtratvaprasaṅgād iti ||


mahāmahamahāmoho mūḍhadhīmohasūdanaḥ |
mahāmahamahākrodho mahākrodharipur mahān || 31 ||

mohacaritān adhikṛtyāha | mahāmahamahāmoha iti || mahāmaheti pūrvavat | mahāmoho vairocanaḥ | dhiyāṃ moho dhīmohaḥ | mūḍhaś cāsau dhī mohaś ca mūḍhadhīmohaḥ | tasya sūdano vināśakaḥ || krodhacaritān adhikṛtyāha | mahāmahamahākrodha iti | tathaiva mahāmaheti | mahākrodha ity amoghasiddhiḥ | mahākrodharipur mahān iti | sattvāsattvaviṣayatvād mahākrodhaḥ | tasya sa eva mahāripur iti ||


tatreyaṃ triśaraṇagāthā |
buddhaṃ gacchāmi śaraṇaṃ yāvad ābodhimaṇḍataḥ |
dharmaṃ gacchāmi śaraṇaṃ saṃghaṃ cāvetyaśraddhayā || 3.4 ||

vṛṣṭikāla iti | prāyeṇa varṣaṇakāla eva tasya sadbhāvāt | varānane śobhanamukhi ||


asthīny api pṛthak kṛtvā paśya majjānam antataḥ |
kim atra sāram astīti svayam eva vicāraya || 5.63 ||


kleśataskarasaṅgho 'yam avatāragaveṣakaḥ |
prāpyāvatāraṃ muṣṇāti hanti sadgatijīvitam || 5.28 ||

kutaḥ punar evam ity uktam evārthaṃ spaṣṭayann āha.

taskarāś caurāḥ, teṣāṃ saṃghāto avatāragaveṣakaḥ piśācavad avatāramārgaprekṣī, chidrānveṣaṇatatpara ityarthaḥ. prāpyāvatāraṃ praveśamārgam āsādya muṣṇāti. tato hanti śobhanagataye jīvitapratilambhaṃ kuśalapātheyābhāvāt.


mārgaṃ tāvac chṛṇu kathayatas tvatprayāṇānurūpam
sandeśaṃ me tad anu jalada śroṣyasi śrotrapeyam |
khinnaḥ khinnaḥ śikhariṣu padaṃ nyasya gantāsi yatra
kṣīṇaḥ kṣīṇaḥ parilaghu payaḥ srotasāṃ copabhujya ||

kiṃ kṛtvā | praṇamya | kaṃ | nātham iti | anāthānāṃ lokānām anuśāsanāt nāthaḥ svāmī | taṃ || punar api kiṃviśiṣṭam nātham ity āha saṃbuddham iti samyaksaṃbuddhaṃ na śrāvakaṃ pratyekabuddhaṃ vā || bhūyo 'pi nāthaṃ viśinaṣṭi bhagavantam iti bhagasaṃpannatvād bhagavān | caturmārabhaṅgād vā | tathā cāha |

	kleśakarma tathā janma kleśajñeyāvṛtī tathā |
	yena vaipakṣikā bhagnās teneha bhagavān smṛtaḥ || iti ||

anena nairuktena vidhinā kleśādikaṃ bhagnavān iti bhagavān | aiśvaryādiguṇayogād vā | tathā cāha |

	aiśvaryasya samgrasya rūpasya yaśasaḥ śriyaḥ |
	jñānasyātha prayatnasya ṣaṇṇām bhaga iti smṛtiḥ || iti ||

punar api kiṃbhūtaṃ nātham ity āha tathāgataṃ iti | tathatāṃ śūnyatāṃ gataḥ tathāgataḥ | atha vā yathā te tathāgatā gatā gacchanti gamiṣyanti tathā gacchatīti tathāgataḥ | taṃ tathāgataṃ praṇamyeti pūrveṇa saṃbandhaḥ |


dantakāṣṭhasya kheṭasya visarjanam apāvṛtam |
neṣṭaṃ jale sthale bhogye mūtrādeś cāpi garhitam || 5.91 ||

ataḥ idam api prātimokṣaniṣiddhaṃ nācaraṇīyam ity āha.

kheṭasya śleṣmaṇo visarjanam apāvṛtaṃ na kuryāt. jale sthale bhogya upabhogye mūtrapurīṣāder api kutsitam. atrāpi devatādyavadhyānād apuṇyaṃ prasavet.


mahāmāyādharo vidvān mahāmāyārthasādhakaḥ |
mahāmāyāratirato mahāmāyendrajālikaḥ || 35 ||

atra codayati vākyāntara iti dvayena | ayam arthaḥ yad idaṃ śabdaviśeṣasya vidher dharme pramāṇatvam āśritam anena vākyāntaram api hi vartamānopadeśakaṃ dharmapramitau pramāṇam eva | śreyas sādhanaṃ hi dharmaḥ | sa ca śreyasaḥ svargādeḥ sādhanena yāgādinā sādhyasādhanasambandhaḥ sarvākhyāteṣu sambhavati | svargakāmo yajetety ato 'pi hi yāgena svargaḥ sidhyatīti gamyata eva | yathā loke odanaṃ pacatīti pākaudanayoḥ sādhyasādhanasambandhabuddhiḥ | syād etat ākhyātam antareṇa sādhyasādhanasambandho na siddhyet tadartho vidhir iti | tan na | anākhyātavākyaprayogāsambhavāt | prayojanāya hi vākyam uccāryate | nirākāṅkṣaṃ ca vacaḥ prayojanakṣamam ākāṅkṣānivartanaṃ cākhyātādṛte na sambhavati | itarathā vidher apy asambhavāt | stutyāpi hy ākhyātam eva khādirādivākyeṣu vidhāyakaṃ parikalpyate | athocyeta anuṣṭhito yāgādir dharmaḥ na cānuṣṭhānaṃ pravartakādṛte sambhavati | na ca vidhim antareṇānyaḥ pravartayatīti | tan na | icchānibandhanatvāt pravṛtteḥ | aniṣṭeṣu vidhiśatenāpy apravṛtteḥ | ato 'nenedaṃ sidhyatīti saṃvidi vopāyārthī sa tatra pravartata iti | na cādharmavarjanārtho vidhiḥ | pratiṣedhād eva nañas tatsiddheḥ | rāgādiprāptakartavyatānuvādena nañ eva niṣedhādhikāre nivartakaḥ | eṣā hi tatra vacanavyaktiḥ yaddhanyāt tan neti | ato 'narthako vidhiprāmāṇyapratipādanaprayāsaḥ | apauruṣeyaḥ śabdaḥ dharme pramāṇam ity etāvad eva vacanīyam iti ||


karasphoṭo bhaven mudrā aṅgulyāmoṭanaṃ tathā |
tad dhyeyaṃ cintitaṃ yac ca dhyānaṃ yasmād vicintanam || 20 ||

anantaram etajjñānakāraṇalalanāpraśaṃsām āha—priyetyādi | priyaiva darśanaṃ dṛśyate 'nayābhimato mokṣa iti kṛtvā | śeṣaṃ subodham | etena teṣām apy anyavyākhyāparihāreṇa lalanaiva drṣṭāntanidarśanārtham abhimatety uktaṃ bhavati |


mā karuṇācia iṭṭahi pahu mā hohi tu śunna |
mā mojju deha sudukkhia hoi hai jīva vihuna || piśunavajryāḥ || 4.28 ||

parāgamasāmyam uktvā svāgamavirodham āha—kiṃ cetyādi | iha hi madhyamakādivicārito 'rtho mantranaye phalena devatāyogena khyāpyate | tataś ca yad yena mudryate tat tatsvabhāvaṃ bhavatīti kṛtvā grāhyasya rūpādiskandhacatuṣṭayasvabhāvasya grāhyatvahānaye vairocanādayaś catvāro grāhakāḥ paratantrarūpāḥ kathyante | teṣāṃ ca mudrārthaṃ pariniṣpannarūpo grāhyagrāhakaśūnyo 'kṣobhyaś ced ucyate tad āgamoktā vajrasattvamudrā virudhyate | ratnagarbhādisthabodhicitte pariniṣpannarūpākṣobhyasadbhāvāt | vajrasattvamudrāṃ ca vinā na bauddhakṛtānto bhavatīti kathaṃ bāhyasiddhāntena na sāmyam | tathā ca kambalāmbarapādāḥ—

	sarvaḥ samānaḥ pravibhajyamānaḥ
		sukṣmekṣikākṣāmadhiyā kṛtāntaḥ |
	bauddhasya bāhyasya vibhāgakartrī
		na syād ihaikā yadi śūnyatoktiḥ ||

	mā bhūt saṃvitpratiṣṭhānam ata eva munir bhayāt |
	bhinatti deśanādharmam uktvoktvā śūnyatātmanā ||

iti pravacanam api |

	samastavedasiddhānāṃ kṛtānām īśvarādibhiḥ |
	bauddhānāṃ tantramantrāṇāṃ viśeṣaḥ śunyatāṃ prati ||

iti | paraparikalpitaśūnyatoktibhyas tathāgataśūnyatoktīnām abhisandhikṛto viśeṣaḥ sphuṭa iti na pratanyate ||


mahāmaitrīmayo 'meyo mahākāruṇiko 'gradhīḥ |
mahāprājño mahādhīmān mahopāyo mahākṛtī || 38 ||

tad eva prajñāpariśuddhimātrāpekṣayā yathoktaśūnyatāprabhedamukhena maitreyādiṣoḍaśasamādhyātmakam ity ata āha ||

tatra mahāmaitrīmayo 'meya iti maitreyaḥ | mitram asyāstīti maitraṃ | paścān ṅibantaṃ | tataḥ sarvasattveṣu maitrīmayo maitrīsvabhāvaḥ | mahāṃś cāsau maitrīmayaś ca mahāmaitrīmayaḥ | ata evāmeyaḥ sakalasattvadhātāv ekaputraprematvāt || mahākāruṇiko 'gradhīr iti mañjuśrīḥ | mahākaruṇā anālambanātmikā | sā yasyāsti sa mahākāruṇikaḥ | agradhīr iti suviśuddhadharmadhātujñānam | tataś caitad uktaṃ bhavati | audāryagāmbhīryātmako 'sau bhagavān iti || mahāprājño mahādhīmān iti gandhahastī | mahatī prajñā dharmapravicayalakṣaṇātmikā sā yasyāsti sa prājñaḥ | mahāṃś cāsau prājñaś ca mahāprājñaḥ | ata eva mahādhīmān || mahopāyo mahākṛtīti jñānaketuḥ | mahān upāyo yasyāsau mahopāyaḥ | tataś ca mahākṛtī mahāpaṇḍitaḥ sarvasattvāśayānuśayajñatayā saddharmaprakāśakatvāt ||


raviṃ raṃkārajātaṃ ca tadūrdhvaṃ hūṃkṛtiṃ punaḥ |
tajjam akṣobhyakaṃ dhyāyān māmakyā saha sampuṭam || 4.14 ||

tajjetyādi akṣobhyaṃ māmakyā sampuṭam ity upalakṣaṇam | śvetācālādibhāvakena tu | vairocanādiko locanādibhiḥ | sampuṭo bhavanīyaḥ ||


mudrā pañcakulānīti kathyate mokṣahetunā |
vajreṇa mudryate 'neneti mudrā tenābhidhīyate || 4 ||

tasmādityupasaṃharati | cāru śobhanam | vratī mantranayoktavratayogāt | praveśyābhiṣiñcya | pūrvam abhiṣekāt prathamam | parīkṣitān śrāddhān yatnagauravaparāyaṇatvena ||


madanamahīpatikanakadaṇḍarucikesarakusumavikāśe |
militaśilīmukhapāṭalipaṭalakṛtasmaratūṇavilāse ||

punaḥ kiṃbhūte | madanamahīpatikanakadaṇḍarucikesarakusumavikāśe | madanaścāsau mahīpatī rājā ca | tasya kanakadaṇḍaśchatraṃ tasya ruciriva ruciḥ yeṣāṃ tāni tathā | tāni ca kesarakusumāni nāgakesarakusumāni teṣāṃ vikāśo vikasanaṃ yasmin sa tathā tasmin | punaḥ kiṃbhūte | militaśilīmukhapāṭalipaṭalakṛtasmaratūṇavilāse | militāḥ śilīmukhāḥ ṣaṭpadāḥ yasmin tattathā | tadyatpāṭalipaṭalaṃ pāṭalikusumanivahaṃ ca tena kṛtvā kṛtaḥ smaratūṇavilāsaḥ smarasya madanasya tūṇīrasya śobhākāro yasmin sa tathā |


evaṃ kathitanayena. sādhūktam iti cet, adhunā vada kasmāt tvam adyāpi sarvaguṇavikalam api kāyaṃ rakṣasi? evaṃ vidvān api.


asahiṣṇv alasaṃ bhītaṃ pragalbhaṃ mukharaṃ tathā |
svapakṣābhiniviṣṭaṃ vā tasmāt tiṣṭhāmi kāṣṭhavat || 5.53 ||

asahiṣṇv asahanaśīlam. alasaṃ kriyāsu akarmaṇyam, kusīdam ity arthaḥ. bhītaṃ kāyajīvitabhīru bhayahetubhyo vā. pragalbhaṃ dhṛṣṭam. mukharaṃ durvacaskam, yuktāyuktamanapekṣyābhidhāyakaṃ vā. svapakṣeḥ śiṣyāntevāsijñātisālohitādau abhiniviṣṭaṃ pakṣapātātiśayavat.


dhūmajyotiḥsalilamarutāṃ saṃnipātaḥ kva meghaḥ
sandeśārthāḥ kva paṭukaraṇaiḥ prāṇibhiḥ prāpaṇīyāḥ |
ity autsukyād aparigaṇayan guhyakas taṃ yayāce
kāmārtā hi prakṛtikṛpaṇāś cetanācetaneṣu ||

teṣāṃ nirāsārtham āha—ratnetyādi | śivasyedaṃ śaivam | vedasyedaṃ vedam ||


saṃprajanyaṃ tadāyāti na ca yātyāgataṃ punaḥ |
smṛtir yadā manodvāre rakṣārtham avatiṣṭhate || 5.33 ||


kiṃ kariṣyati kiṃ vadiṣyati sā ciraṃ viraheṇa |
kiṃ janena dhanena kiṃ mama jīvitena gṛheṇa ||

sā rādhā ciraṃ cirakālaṃ yo virahaḥ tena kiṃ kariṣyati | kiñca | kiṃ vadiṣyati | ataḥ mama dhanena kiṃ prayojanam | sukhena kiṃ prayojanam | gṛheṇa janena vā kiṃ kāryam |


citratvāc citram ā ghṛṣṭeḥ sukhāt pāko maṇeḥ puraḥ |
guros tattvaṃ vijānīyād vimardād viratau ramaḥ || SeNi 25 ||

idānīṃ ānandacatuṣṭayavyavasthām āha—citratvād ityādi | citratvād grāhyagrāhakasadbhāvāc citram ānanda ā ghṛṣṭer ghṛṣṭiparyantam | ghṛṣṭiś ca bodhicittasya maṇisamīpaṃ yāvat sparśaḥ | "etac ca maṇeḥ puraḥ parama" ity ukter labhyate | sukhān nirbharasukhasadbhāvāt pākaḥ paramo maṇeḥ puro ratnāgraṃ yāvat | guros tattvam iti ca gatārtham | ramo viramo viratau bodhicittapāte vimardāt sukhaṃ buktaṃ mayeti cālocanāt | ayaṃ ca viramaś caturthaṃ tat punas tatheti tat prajñājñānaṃ prakṛtisvabhāvam punar vikārarūpapratītyasmutpādātmakam | tathā tenaiva prakāreṇa pūrvavaj jñāyamānaṃ saccaturthaṃ bhavati |

ete ca bāhyāṅganāyāṃ karmamudrāyāṃ catvāraṃ ānandāś caturmudrāvyavasthitāv eka ānandas tātsthyāt karmamudrā bhaṇyate | atra ca nirākārādivyavasthā haṭhasekaprastāvokteva jñeyā ||


māṃ na jānanti yā nāryaḥ sarvastrīdehasaṃsthitām |
tāsām ahaṃ hitārthāya pañcākāreṇa saṃsthitā ||1.5||

nāryaḥ striyaḥ | sarvastrīṇāṃ dehaḥ puruṣasamparkonmukhaḥ tasmin sthitā ||


tāṃ cāvaśyaṃ divasagaṇanātatparām ekapatnīm
avyāpannām avihatagatir drakṣyasi bhrātṛjyāyām |
āśābandhaḥ kusumasadṛśaṃ prāyaśo hy aṅganānāṃ
sadyaḥpāti praṇayi hṛdayaṃ viprayoge ruṇaddhi ||

na ca tasyā nāśādvrataskhalanādvā nirarthakastvatprayāsa ity āha-tāṃ ceti || he megha, divasānām avaśiṣṭadinānāṃ gaṇanāyāṃ saṅkhyāne tatparām āsaktām || "tatpare pratitāsaktau" ity amaraḥ || ata evāvyāpannām amṛtām | śāpāvasāne madāmanamatyāśayā jīvantīm ity arthaḥ | ekaḥ patir yasyāḥ saikapatnī tām | pativratām ity arthaḥ || "nityaṃ sapatnyādiṣu" iti ṅīp nakāraś ca || bhrātur me jāyāṃ bhrātṛjāyām | mātṛrvan niḥśaṅkadarśanīyām ity āśayaḥ | tāṃ matpriyām avihatagatir avicchinnagatiḥ sann avaśyaṃ drakṣyasi cālokayiṣyasa eva || tathā hi | āśātitṛṣṇā || "āśā digatitṛṣṇayoḥ" iti yādavaḥ || badhyate 'neneti bandho bandhanam | vṛntam iti yāvat | āśaiva bandha āśābandhaḥ kartā || praṇayi premayuktam ata eva kusumasadṛśam sukumāram ity arthaḥ | ata eva viprayoge virahe sadyaḥpāti sadyobhraṃśanaśīlam aṅganānāṃ hṛdayaṃ jīvitam || "hṛdayaṃ jīvite citte vakṣasyākūtayoḥ" iti śabdārṇave || prāyaśaḥ prāyeṇa ruṇaddhi pratibadhnāti || arthāntaranyāsaḥ ||


dinamaṇimaṇḍalamaṇḍana bhavakhaṇḍana e
munijanamānasahaṃsa jaya jaya deva hare ||

kiṃbhūta | he dinamaṇimaṇḍalamaṇḍana | dinasyāhno maṇiḥ sūryaḥ tasya maṇḍalaṃ tad maṇḍayatīti tasya saṃbodhane | punaḥ kiṃbhūta | he bhavakhaṇḍana | ātmabhaktānāṃ sevakānāṃ bhavo janma khaṇḍayatīti tasya saṃbodhane | muktiṃ dadātītyarthaḥ | punaḥ kiṃbhūta | hai munijanamānasahaṃsa | munayaśca te janāśca teṣāṃ mānasāni tatra haṃsaḥ tasya saṃbodhane | svacchatayā śuddhabhāvena hṛdayasya mānasasarovarasya śabdacchalena tulyatā | jaya jaya deva hare pratipadayojaneyamityarthaḥ |


ratnagarbhe tu yā vittiḥ saiva tattvaṃ bhaved yadi |
śaivavedaṃ bhavet tattvaṃ na hy etad bauddhasammatam || SeNi 6 ||


na sthāsyatīti bhṛtyāya na vastrādi pradīyate |
kāyo yāsyati khāditvā kasmāt tvaṃ kuruṣe vyayam || 5.68 ||

syād etat—yady api evam, tathāpi bhaktāc chādanamātreṇāpi paripālanīya ity atrāha.

yadi nāma bhṛtyakarmakaraṇaṃ tathāpi tatrānavasthāyisvabhāve vicakṣaṇo jñātvaiva pravartate, evaṃ prakṛte 'pi taddharmiṇi kenābhiprāyeṇa he manaḥ, tvaṃ kuruṣe vyayam upakaraṇopakṣayam?


kī santu harisa vihohia śunnahi karasi paveśa |
tojju nimantaṇa karia manua cchai lohāśeṣa || rāgavajryāḥ || 4.29 ||

yady evaṃ neṣyate, kathaṃ sā bhavatīty āha.

sarvasvaṃ bāhyādhyātmikaṃ sarvaṃ vastu dānaṃ dānaphalaṃ ca sarvasattvebhyaḥ parityajato 'bhyāsena prakarṣagamanād yadāpagatamātsaryamalaṃ nirāsaṅgatayā cittam utpadyate, tadā dānapāramitā niṣpannety ucyate. tasmāt sā cittam eva nānyā dānapāramitā.


evaṃ vaśīkṛtasvātmā nityaṃ smitamukho bhavet |
tyajed bhṛkuṭisaṅkocaṃ pūrvābhāṣī jagatsuhṛt || 5.71 ||

kṣāntipāramitāpi na cittād bhinnety āha.

parāpakārādisaṃbhave 'pi cittasyākopanatā kṣāntiḥ. anyathā yadi sarvaśatrūṇāṃ tadvinipātanena vairaniryātanaṃ kṛtavataḥ kenacid vairābhāvād upaśāntavairasya na kaścid apakārī syād iti marṣaṇaṃ kṣāntiḥ, tadā etad aśakyānuṣṭhānam. śatravo hi gaganasamatvād aparyantāḥ. teṣāṃ māraṇam aśakyam. tasmāt krodhādinivṛtticittam eva teṣām upāyena māraṇam iva, tatkṛtāpakārasyāgaṇanāt, janmāntaravairāsaṃbhavāc ca māritaprāyāste.


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

sā sajalanalinīdalajālaṃ varma kavacaṃ karoti | jalena saha vartamānāni sajalāni ca tāni nalinīdalāni ceti karmadhārayaḥ samāsaḥ | teṣāṃ jālaṃ samūhaḥ yatra tat | kasmin | svahṛdayamarmaṇi | svahṛdayameva marma jīvanasthānam | tasmin | kimbhūtam | śavilaṃ vistīrṇam | kasmai | bhavadavanāya | tādarthye caturthī | bhavato 'vanaṃ rakṣaṇaṃ tasmai | bhayahetumāha | kasmāt | aviralanipatitamadanaśarāt | aviralo nipatito madanaśarastasmāt | anena kimuktam | prayojanamāha | saṃtāpayuktāpi rādhikā svahṛdayasthaṃ kṛṣṇaṃ satataṃ paśyati jānātītyarthaḥ |


mṛnmardanatṛṇacchedarekhādyaphalam āgatam |
smṛtvā tāthāgatīṃ śikṣāṃ bhītas tatkṣaṇam utsṛjet || 5.46 ||

he keśava | dhṛtabuddhaśarīra | dhṛtaṃ buddhasya śarīraṃ yena tasya saṃbodhanam | he dhṛtabuddhaśarīra | tvaṃ śrutijātaṃ vedārthatattvaṃ nindasi | kasya | yajñavidheḥ yajñānāṃ vidhirvidhānaṃ tasya | kiṃbhūtam | darśitapaśughātam | darśitaḥ paśughāto māraṇaṃ yena tattathā tat | athavā kiṃbhūtaṃ śrutijātam | sadayahṛdayadarśitapaśughātam | sadayahṛdayā brāhmaṇāḥ teṣāṃ darśitaḥ paśughāto māraṇaṃ yena tattathā tat | kathaṃ nindasi | ahaheti khede | gavādipaśughātaṃ dhigiti | tasya saṃbodhane | bauddhāgamaśāstre ahiṃsā paramo dharma iti nyāyāt |


prāyeṇaiva hi mīmāṃsā loke lokāyatīkṛtā |
tāmāstikapathe kartum ayaṃ yatnaḥ kṛto mayā || 1.10 ||


śrīsambhavavimokṣāc ca śikṣed yad guruvartanam |
etac cānyac ca buddhoktaṃ jñeyaṃ sūtrāntavācanāt || 5.103 ||

kalyāṇamitrasya paryupāsanaparijñānārtham āha.

śrīsaṃbhavavimokṣād āryagaṇḍavyūhaparivartāt kalyāṇamitraparyupāsanaṃ śikṣet jānīyāt. yathoktam āryagaṇḍavyūhe āryaśrīsaṃbhavena-

	kalyāṇamitrasaṃdhāritāḥ kulaputra bodhisattvā na patanti durgatiṣu. yāvat saṃcodakāḥ kalyāṇamitrā akaraṇīyānām. saṃnivārakāḥ pramādasthānāt. niṣkāsayitāraḥ saṃsārapurāt. tasmāt tarhi kulaputra evaṃmanasikārāpratiprasrabdhena kalyāṇamitrāṇy upasaṃkramitavyāni. pṛthivīsamacittena sarvabhārodvahanāparitasanatayā. vajrasamacittenābhedyāśayatayā. cakravālasamacittena sarvaduḥkhāsaṃpravedhanatayā. lokadāsasamacittena sarvakarmasamādānāvijugupsanatayā. rajoharaṇasamacittena mānābhimānavivarjanatayā. yānasamacittena gurubhāranirvāhanatayā. aśvasamacittena akrudhyanatayā. nausamacittena gamanāgamanāparitasanatayā. suputrasadṛśena kalyāṇamitramukhavīkṣaṇatayā. ātmani ca te kulaputra āturasaṃjñotpādayitavyā kalyāṇamitreṣu ca vaidyasaṃjñā, anuśāsanīṣu bhaiṣajyasaṃjñā, pratipattiṣu vyādhinirghātanasaṃjñā. ātmani ca te kulaputra bhīrusaṃjñotpādayitavyā, kalyāṇamitreṣu śūrasaṃjñā, anuśāsanīṣu praharaṇasaṃjñā, pratipattiṣu śatrunirghātanasaṃjñā.

yad uktaṃ sūtrāṇāṃ ca sadekṣaṇād iti tad upadarśayitum āha. etad iha śāstre pratipāditam, anyad yad iha noktam. buddhena bhagavatā bodhisattvānāṃ karaṇīyatayā nirdiṣṭam, tan nānāsūtrāntārthaparicayād veditavyam.


yadā calitukāmaḥ syād vaktukāmo 'pi vā bhavet |
svacittaṃ pratyavekṣyādau kuryād dhairyeṇa yuktimat || 5.47 ||

saṃkleśasamudācāre saṃprajanyakāritāṃ yadety ādibhiḥ saptabhiḥ ślokaiḥ śikṣayitum āha.

prathamata eva svacittaṃ nirūpya. uktam. asaṃkliṣṭāvasthāyāṃ karaṇīyam uktam.


smarāturaṃ daivata vaidyakṛtya tvadaṅgasaṅgāmṛtamātrasādhyam |
vimuktabādhāṃ kuruṣe na rādhāmupendra vajrādapi dāruṇo 'si ||

pariharati śāstram iti | yadaivāsya śāstrasyedaṃ prayojanam ity uktaṃ tadaiva tayor upāyopeyalakṣaṇaḥ sambandho 'rthād ukta eva | na caivam arthaprāptam arthaṃ sūtrakārā akṣarair nibadhnanti asūtratvaprasaṅgād iti ||


cirāt prāptaṃ kṣaṇavaraṃ smṛtvā smṛtvā muhurmuhuḥ |
dhārayāmīdṛśaṃ cittam aprakampyaṃ sumeruvat || 5.58 ||

maṇḍala ityādi | etat tantroktamaṇḍala iti bhāvaḥ | samāhito 'nuddhatakāyavāṅmanovyāpārāt | śraddhā abhisampratyayaḥ | yatna udyogaḥ ||


jananīṃ bhaginīṃ caiva pūjayed yogavit sadā |
naṭīṃ rajakīṃ tathā vajrīṃ caṇḍālīṃ brāhmaṇīṃ tathā |
prajñopāyavidhānena pūjayet tattvavatsalaḥ || 2 ||

tatpunarasukaramupāyatattvamantareṇa sākṣātkartumiti yathā tadupāyopetaṃ vajrayānāśrayeṇa sākṣātkartavyaṃ taddarśayitumāha—jananīmityādi |

tatra jananī abhiṣekadāyikā | bhaginī vajrayānasamārūḍhā | tatsthānīyā cetyeke | nītārthaṃ tu svayamākhyāsyati | yogaḥ śūnyatākaruṇayoḥ | taṃ vettīti yogavit | yogavitsanpūjayet | yathā yogaṃ jānīyāttathā pūjayediti |

kāsau tathābhūtetyāha—naṭītyādi | naṭanarañjanagāyanacaṇḍatābrahmapriyatāguṇayuktāstathoktā ityeke | prajñā śūnyatārūpā yoginyaḥ | upāyaḥ śrīherukaḥ | tayorvidhānena mudrāyāmātmani cādhimokṣāt | pūjayedi toṣayet |

	haṭhena yoginīyogādyogī sthūlātyayo ||

yataścāha—

	tāvatsevyate prajñā yāvacchukravatī bhavet |

iti | tattvamiha prajñopāyamayam | statpriyaḥ sanna tu rāgitādibhiḥ |


vahasi vapuṣi viśade vasanaṃ jaladābhaṃ
halahatibhītimilitayamunābham |
keśava dhṛtahaladhararūpa jaya jagadīśa hare ||

he keśava | dhṛtahaladhararūpa | dhṛtaṃ haladharasya balabhadrasya rūpaṃ yena sa tathā | tasya saṃbodhane he dhṛtahaladhararūpa | tvaṃ viśade nirmale vapuṣi śarīre vasanaṃ dukūlaṃ vahasi | kiṃbhūtaṃ vasanam | jaladābham | jalado nīlameghaḥ tasya ābheva ābhā dīptiryasya tattathā | punaḥ kiṃbhūtam | halahatibhītimilita yamunābham | halena hatiḥ hananaṃ tasyāḥ bhīterbhayāt militā āgatā sā cāsau yanunā ca tasyāḥ ābheva ābhā dīptiryasya tattathā |


kulāni ṣaḍvidhāny āhuḥ saṃkṣepeṇa tu pañcadhā |
paścāt trividhaṃ yānti kāyavākcittabhedanaiḥ || 9 ||

nanu sarvabuddhāḥ pañcajñāninaḥ. tat kathaṃ kulabhedaḥ? gotrabhedāt. ādarśādīnām ekaikasya hi cchāyo gotram anādisiddhaṃ bodhisattvānām. anekasya tu cchāyā sattvagotraṃ ṣaṣṭham. ata evāha—kulāni ṣaḍvidhāny āhur iti. saṃkṣepeṇa tu pañcadhety anekacchāyasyāpy ekacchāyā balīyastvāt. trividham iti traividhyam. kāyavākcittabhedanair iti vacanāt svakāyavākcitteṣu sarvatathāgatakāyavākcittādhimokṣas tattvayoga iti gamyata eva.


tathatāyāṃ gataḥ śrīmān āgataś ca tathaiva ca |
anayā prajñayā yuktyā tathāgato 'bhidhīyate || 8 ||

tathatā tathātvam | dharmaviśeṣasyānirdeśātsarvadharmāṇāmasau | ataḥ sarvadharmāṇāṃ yathābhūtaṃ rūpaṃ tathatocyate | tatpunaḥ śūnyatāmātraṃ pāramitānaye pratipādyate | iha tūpāyopetā śūnyatā tathateti | tasyāṃ gatastathāgatastakāralopāt | śrīmānubhayasambhāravān sanniti pūrveṇa sambandhaḥ | āgataśca yathā gatastathaivāgataḥ prajñopāyamayasyaiva jagadarthaṃ pañcakulādibhāvena spharaṇāt |


āgamapravaṇaścāhaṃ nāpavādyaḥ skhaliteṣv apy |
nahi sadvartmanā gacchan skhaliteṣvapyapodyate || 1.7 ||

śṛṇu tvam ekāgramanā iti | anenaitad uktaṃ bhavati | mādhomukhacchidrāśucighaṭavat kiṃ tarhi sādhu śṛṇu || bhagavataivam ukte sati vajradharaḥ prāha bhagavan śākyamune evam astv iti | yathoktenaiva krameṇāhaṃ śṛṇuyām iti ||


anena hi vihāreṇa viharan durjaneṣv api |
pramadājanamadhye 'pi yatir dhīro na khaṇḍyate || 5.21 ||

kaḥ punar evaṃ sati guṇaḥ syād ity āha.

yasmād evaṃ manasikāreṇa vicaran vanitājanamadhye 'pi prāsādapṛṣṭhe 'yam anivāryo 'tiśayena kāmarāgeṣu. tenedam uktaṃ yatir dhīra iti. asmin manasikāre nidhyaptacittaḥ. na khaṇḍayate śikṣārakṣaṇamanasikārān na skhalati.


sadā kalyāṇamitraṃ ca jīvitārthe 'pi na tyajet |
bodhisattvavratadharaṃ mahāyānārthakovidam || 5.102 ||

yad uktaṃ kalyāṇamitrān utsargād iti tadāha.

kalyāṇakarmaṇy abhyudayaniḥśreyasaprāptilakṣaṇe mitram asādhāraṇo bandhuḥ, tat kāyajīvitavipraṇāśabhayabhīto 'pi na tyajet. kalyāṇamitrānuśaṃsāś ca prajñāpāramitāyām āryāṣṭasāhasrikāyāṃ sadāpraruditaparivartād veditavyāḥ. caturdharmakasūtre 'py uktam—

	kalyāṇamitraṃ bhikṣavo bodhisattvena mahāsattvena yāvajjīvaṃ na tyaktavyam api jīvitahetoḥ.

iti. aparityājyasya kalyāṇamitrasya lakṣaṇam āha bodhisattvaśikṣāsaṃvare vyavasthitam. mahāyānārthapaṇḍitam. etādṛśaṃ sudurlabham.


tasyās tiktair vanagajamadair vāsitaṃ vāntavṛṣṭir
jambūkuñjapratihatarayaṃ toyam ādāya gaccheḥ |
antaḥsāraṃ ghana tulayituṃ nānilaḥ śakṣyati tvāṃ
riktaḥ sarvo bhavati hi laghuḥ pūrṇatā gauravāya ||

tasyā iti || he megha vāntavṛṣṭir udgīrṇavarṣaḥ san | kṛtavamanaś ca vyajyate | tiktaiḥ sugandhibhis tiktarasavadbhiś ca || "tikto rase sugandhau ca" iti viśvaḥ || vanagajamadair vāsitaṃ surabhitaṃ bhāvitaṃ ca | himavad vindhyamalayā gajānāṃ prabhavā iti vindhyasya gajaprabhavatvād iti bhāvaḥ | jambūkuñjaiḥ pratihatarayaṃ pratibaddhavegam | sukhapeyam ity arthaḥ | anena laghutvaṃ kaṣāyabhāvanā ca vyajyate | tasyā revāyās toyam ādāya gaccher vraja | he ghana megha, antaḥ sāro balaṃ yasya taṃ tvām anila ākāśavāyuḥ | śarīrasthaś ca gamyate | tulayituṃ na śakṣyati śakto na bhaviṣyati | tathā hi rikto 'ntaḥsāraśūnyaḥ sarvo 'pi laghur bhavati | prakampyo bhavatīty arthaḥ | pūrṇatā sāravattā gauravāyāprakampyatvāya bhavatīty arthaḥ | ayam atra dhvaniḥ—ādau vamanaśodhitasya puṃsaḥ paścāc chleṣmaśoṣaṇāya laghutiktakaṣāyāmbupānāl labdhabalasya vātaprakampo na syād iti | tathāha vāgbhaṭaḥ—"kaṣāyāś cāhimās tasya viśuddhau śleṣmaṇo hitāḥ | kimu tiktakaṣāyā vā ye nisargāt kaphāpahāḥ || kṛtaśuddheḥ kramāt pītapeyādeḥ pathyabhojinaḥ | vātādibhir na bādhā syād indriyair iva yoginaḥ ||" iti ||


santaptānāṃ tvam asi śaraṇaṃ tat payoda priyāyāḥ
sandeśaṃ me hara dhanapatikrodhaviśleṣitasya |
gantavyā te vasatir alakā nāma yakṣeśvarāṇāṃ
bāhyodyānasthitaharaśiraścandrikādhautaharmyā ||

santaptānām iti || he payoda, tvaṃ santaptānām ātapena vā pravāsaviraheṇa vā saṃjvaritānām || "santāpaḥ sañjvaraḥ samau" ity amaraḥ || śaraṇaṃ payodānenātapakhinnānāṃ proṣitānāṃ svasthānapreraṇayā ca rakṣako 'si || "śaraṇaṃ gṛharakṣitroḥ" ity amaraḥ || tat tasmāt kāraṇād dhanapateḥ kuberasya krodhena viśleṣitasya priyayā viyojitasya me mama sandeśaṃ vārtā priyāyā hara | priyāṃ prati nayety arthaḥ | sambandhasāmānye ṣaṣṭhī || sandeśaharaṇenāvayoḥ santāpaṃ nudety arthaḥ | kutra sthāne sā sthitā tatsthānasya vā kiṃ vyāvartakaṃ tatrāha—gantavyeti || bahir bhavaṃ bāhyam || "bahirdevapañcajanebhyaś ca" iti yañ || bāhya udyāne sthitasya harasya śirasi yā candrikā tayā dhautāni nirmalāni harmyāṇi dhanikabhavanāni yasyāṃ sā tathoktā || "harmyādi dhanināṃ vāsaḥ" ity amaraḥ || anena vyāvartakam uktam || alakā nāmālaketi prasiddhā yakṣeśvarāṇāṃ vasatiḥ sthānaṃ te tava gantavyā | tvayā gantavyety arthaḥ || "kṛtyānāṃ kartari vā" iti ṣaṣṭhī ||


atha tattvapaṭalaṃ vyākhyāsyāmaḥ |
svarūpeṇa nāsti rūpaṃ na draṣṭā ca na śabdo nāpi śrotā ca |
na gandho nāpi ghrātā ca na raso nāpi rāsakaḥ |
na sparśo nāpi spraṣṭā ca na cittaṃ nāpi caittikam || 1 ||

mahāvyādhiratisārapramehādiḥ | mṛtyuduḥkhaṃ maraṇameva ||


mahāmudrām ajānānāḥ karmamudraikasādhanāḥ |
āmnāyatattvato bhraṣṭā rauravaṃ yānti yoginaḥ || SeNi 39 ||

śrīvajramaṇḍālaṃkāratantre dvādaśatathāgatabhūmayaḥ paṭhyante ||

	samantaprabhā mahābhūmiḥ sūryamaṇḍalavac ca sā |
	amṛtaprabhā dvitīyā tu candravat suprabhāsvarā ||
	gaganaprabhā tṛtīyā tu gaganabhūmipratiṣṭhitā |
	vajraprabhā tu yā bhūmiś caturthī sā manoramā ||
	dṛḍhādhyāśayayogena vajreti parikalpyate |
	pañcamī ratnaprabhā nāma abhiṣeke pratiṣṭhitā ||
	ṣaṣṭhī padmaprabhā nāma padmavat suvirājate |
	svabhāvaśuddhadharmatvāt nirmalā niṣparigrahā ||
	saptamī karmaprabhā nāma buddhakarmakarī smṛtā |
	aṣṭamy anupamā nāma upamā tatra na vidyate ||
	navamī nirupamā nāma sarvopamāprativedhataḥ |
	daśamī prajñāprabhā nāma buddhabhūmīr anuttarā ||
	ekādaśī sarvajñatā mahābhūmiḥ prabhāsvarā |
	dvādaśī pratyātmavedyā tu yogijñānaprapūrikā || iti ||

etā dvādaśatathāgatbhūmayo 'kārādidvādaśasvaraiḥ pariniṣpannā veditavyāḥ ||

buddhānāṃ tryadhvavartinām ity atītānāgatapratyutpannānāṃ buddhānām | hṛdi sthito 'ham iti sarvatathāgatahṛdayavihāritvāt | jñānamūrtir iti jñānakāyasvabhāvatvāt | buddha iti yathāvasthitapadārthāvabodhāt ||